Irekia Eusko Jaurlaritza - Gobierno Vasco :: Eusko Jaurlaritzak 2014an lehiakortasun turistikoaren ziurtagiriak eskuratu dituzten 691 enpresa errekonozitu ditu\nEusko Jaurlaritzak 2014an lehiakortasun…\n\nEusko Jaurlaritzak 2014an lehiakortasun turistikoaren ziurtagiriak eskuratu dituzten 691 enpresa errekonozitu ditu Iturria: Irekia\n\n\n\n\n\n\n\n\n\n\n\n\n\n\n\n\n\n\n\nArantxa Tapiak iazko emaitza turistiko bikainak nabarmendu ditu, eta enpresen zein erakundeen lana ipini ditu lorpen horren oinarrian.\nBi jomuga turistiko hauen lana lehendabizikoz aitortu dute: Arabako Errioxa eta Urola Kosta.\nEusko Jaurlaritzaren Ekonomiaren Garapen eta Lehiakortasun Sailak turismoaren sektoreko 700 enpresa inguruk egindako ahalegina errekonozitu du, sektorea lehiakortu izanagatik eta Euskadi kalitate handiagoko jomuga berritzaileago egiteagatik.\nArantxa Tapia izango du buru gaur arratsaldean Gasteizen egingo den ekitaldiak, eta sektore publiko zein pribatuko 300 ordezkari inguru elkartuko dira. Bertan, Jaurlaritzak lehiakortasun turistikoko programetan 2014an akreditatzea edo ziurtatzea lortu duten 691 enpresak eta bi jomuga turistikoak errekonozituko ditu, beren lehiakortasun turistikoa eta sektoreari ekarritako berrikuntza nabarmenduta.\nZehazki, kalitate turistikoaren Q programak, kalitateko jardunbide egokiak eta IKTen erabileran izandako jardunbide egokiak nabarmenduko dituzte.\nKalitate turistikoaren Q saria da alor honetako guztietan zaharrena. Sektoreari ematen zaion kalitate-ziurtagiri espezifikoa da Q saria. Bere helburua Euskadiko turismo-enpresen lehiakortasuna hobetzea da, kudeaketarako eta kalitatea ziurtatzeko sistema bat ezartzeko beharrezko erremintak emanda eta merkatuari jakinarazita. Euskadi erreferente da Estatuan kontu honetan, ziurtatutako establezimendu gehienetakoak hemen baitaude. 2014an guztira 40 enpresak eskuratu edo berritu du Q ziurtagiria.\nBestalde, 525 enpresak eta Euskadiko bi jomuga turistikok Kalitate Turistikoaren Sistemarekin konpromisoa berritu edota akreditatu dute, eta jardunbide egokiak ezarri dituzte beren lurralderako, jomugarako edota erakunderako. Jardunbide Egokien programa Q programa baino berriagoa da; 2006an ipini zen martxan, eta bere helburua jardunbide egokien arauak ezartzea eta haietako helburuak lortzea da.\nAtal horretan, enpresak ez ezik, aurten jomugak ere ageri dira; guztiek ere errekozimendua eskuratu nahi zuten. Baita lortu ere: Estatuan ere saritu dituzte programa babesteagatik 183 jomugaren artean. Arabako Errioxa eta Urola Kosta dira, hain justu. Era berean, María Jiménezek egindako ahalegina aitortu du Eusko Jaurlaritzak. Arabako Errioxako kudeaketa-teknikaria da Jiménez, eta Estatu mailan ere saritu dute, beste 183 kudeaketa-teknikariren artetik.\nAzkenik, gaurko ekitaldian 126 enpresak egindako ahalegina ere aitortuko dute: hain zuzen, informazioaren eta komunikazioaren teknologiak erabiltzen jardunbide egokiak baliatu izanagatik. Hiruretan berriena da. 2011n jaio zen turismo-enpresek teknologia berriak poliki-poliki ezartzeko oztopoak ezabatzeko xedearekin.\nHala, 2000. urtean Eusko Jaurlaritza, Basquetour-en bitartez, sektorean turismo-lehiakortasun programak lantzen hasi zenetik, 1.359 enpresak lortu dituzte ziurtagiriak: 339k IKTen Jardunbide Egokietan; 813k eta bi jomuga turistikok Kalitateko Jardunbide Egokietan, eta 207k, Kalitatearen Q-an.\nArantxa Tapiak ahalegin hau azpimarratu du Jaurlaritzak turismo sektorearen hazkundea, modu zainduan, bultzatzen jarraituko duenaren konpromisuarekin eta “Turismoaren Plan Estrategikoa 2020” planaren gidaritzapean. Plan honetan biltzen diren eta legealdiaren hasieran konpromisutzat hartutako ekimenen %80, honezkero, martxan jarri dira.\n“Azaleratzen dagoen jomuga bat gara, 2014. urtea historikoa izan da, 2 milioi eta erdi bisitarirekin, eta gehiago hazi gaitezke. Baina ez edonola eta edozein preziotan”. Tapiarentzat “ Euskadi Basque Country jomuga eta industria bera indartzea eta finkatzea. Goi mailako kalitate sistemak, beharrezko formazioa eta berrikuntza barneratzen dituzten enpresek osotzen duten turismo sektore lehiakorrari laguntzea eta garatzea, lehentasuna da guretzat, horretan sinisten dugu eta horretaz harro gaude”.\nEsta noticia debería tener mayor repercusión en los medios de comunicación, ya que el esfuerzo que se hace por parte de las empresas en la mejora continua para dar cada vez un mejor servicio, es muy importante.\narp_01.jpg 10 MB (jpg)\narp_02.jpg 9 MB (jpg)\narp_03.jpg 9 MB (jpg)\narp_04.jpg 9 MB (jpg)\narp_05.jpg 10 MB (jpg)\narp_06.jpg 10 MB (jpg)\narp_07.jpg 10 MB (jpg)\narp_08.jpg 10 MB (jpg)\narp_09.jpg 10 MB (jpg)\narp_10.jpg 9 MB (jpg)\narp_11.jpg 10 MB (jpg)\narp_12.jpg 10 MB (jpg)\narp_13.jpg 10 MB (jpg)\narp_14.jpg 10 MB (jpg)\narp_15.jpg 10 MB (jpg)\narp_16.jpg 10 MB (jpg)\narp_17.jpg 10 MB (jpg)\narp_18.jpg 10 MB (jpg)\narp_19.jpg 10 MB (jpg)\narp_20.jpg 10 MB (jpg)\nEuskadi, turismo-kalitateko ziurtagirien lider 1.100 enpresa akreditaturekin, gaur 375 diploma berri eman ondoren\nEusko Jaurlaritak I+G programen arkitektura aldatu du


Bilboko 'Film Sozialak' Zinema Ikusezinaren Nazioarteko Jaialdia 2019 - Kulturklik\nBilboko "Film Sozialak" Zinema Ikusezinaren Nazioarteko Jaialdia 2019\nBilbao 2019(e)ko urriaren 17(e)tik 2019(e)ko urriaren 24(e)ra\nBilboko Udalaren Lankidetza, Bizikidetza eta Jaietako Sailak laguntzen du Film Sozialak zinema ikusezinaren XI. Nazioarteko Jaialdia, zeina Kultura, Communication y Desarrollo KCD GGKEak antolatzen baitu; urriaren 17an hasiko da, eta izaera nabarmenki feminista izango du, zeren eta aurtengo ediziorako hautatutako 74 lanen ia erdia emakumeek zuzenduak dira, edo emakumeek gizonezkoekin batera zuzenduak.\nLehiaketa, Ikus-entzunezko kritiko eta konprometituaren erreferentea, urriaren 24tik aurrera ospatuko da Azkuna Zentroko Golem aretoetan, nahiz eta programan aldez aurreko nahiz aldi bereko emanaldiak ere izango diren, beste hainbat egoitzatan. Kubako mugimendu feministaren jatorria, Amazoniaren desagertzea, genero-dibertsitatea edo indarkeria matxista dira XI. edizio honetako gai nabarmenenetako batzuk.\nHamar urte baino gehiago eman osten garapen jasangarria, giza eskubideak, genero berdintasuna eta kulturartekotasuna defendatzen, finkatzen ari da Film Sozialak zinema ikusezinezkoaren nazioarteko jaialdia zinema engaiatuaren erreferente gisa. Horren seinale da nola hazi den lehiaketarako jaso diren obren kopurua, 1.300 izango baitira, iaz baino % 53 gehiago.\nAzkenik, edizio honetarako hautatutako lanak 74 izan dira, eta, horietatik % 46 emakumeek zuzenduak dira, edo emakumeek gizonekin batera zuzenduak, eta haietako bat gizaki ez-bitar batek zuzendu du. Guztira, 35 zinemagile, gizon eta emakume, etorriko dira jaialdira Errusiatik, Kubatik, Madagaskarretik, Pakistanetik, Bulgariatik, Senegaldik eta Tunisiatik, besteak beste, eta Euskadiko ordezkari asko ere bai.\nHASIERAKO GALA ETA SARIAK ENTREGATZEKO GALA\nHasierako gala urriaren 17an izango da, 19:30ean, Azkuna Zentroan, eta honako film hauek ikusi ahal izango dira: "Todas: en busca de un espacio", Marilyn Solaya kubatar zuzendariarena, zeina ikusleekin jardungo baita elkarrizketan bere ibilbideaz eta "Todas" izeneko proiektuaren etorkizunaz.\nSariak entregatzeko gala urriaren 24an ospatuko da, ordu berean eta leku berean, eta 11 garaikur entregatuko dira, guztia 18.500 euro egiten dutenak, Euskal Autonomia Erkidegoko 16 entitatek finantzatuta. Ohikoa denez, bai jaialdian, bai bi ospakizun horietan, umeak zaintzeko zerbitzua izango da, doakoa, artistentzat eta ikusleentzat.\nGaur den egunean, jaialdiak 28 egoitza ditu, hain zuzen Bilbon, Barakaldon, Elorrion, Erandion, Getxon, Iurretan, Leioan, Mungian, Portugaleten eta Sestaon, bai eta Gasteizen ere. Nazioarteko izaera ahaztu gabe, 38 herrialde eta lurralde egongo baitira ordezkaturik edizio honetan, jaialdiak euskarazko zinema ere sustatzen du: aurten, 7 lan emango dira euskaraz. Horien guztien artetik, 24 film Garapen Jasangarriaren kategoriako sariagatik lehiatuko dira; 18, giza eskubideen kategorian; 17, genero berdintasunaren kategorian; eta 15, kulturartekotasunaren kategorian.\n"TODAS", ARGAZKI ERAKUSKETA ALDI BEREKOA\nJaialdiarekin batera, aldi berean, Bilboko Zabalguneko Eraikinean, argazki erakusketa bat izango da, "Todas: en busca de un espacio" izenekoa. Kubako feminismoaren eta boto eskubidearen gaineko erakusketa bat da, zeinak aldarrikatzen baitu emakumeek eskubide zibilen aldeko borrokan zer parte hartze izan duten eta Kubako nazioa eta herritartasuna eratzen nola eragin duten. Naida Peñalver historialariak eta Marilyn Solaya zinemagile kubatarrak aurkeztuko dute erakusketa, eta astelehenetik zapatura arte ikusi ahal izango da, urriaren 31ra arte.\n"Film Sozialak" Zinema Ikusezinaren Nazioarteko Jaialdia 2019: egitaraua (pdf)\n"Film Sozialak" Zinema Ikusezinaren Nazioarteko Jaialdia 2019: katalogoa (pdf)\n"Film Sozialak" Zinema Ikusezinaren Nazioarteko Jaialdia 2019: aukeratutako filmak (pdf)\n"Invisible Express" film laburren lehiaketa 2019\nData 2019(e)ko urriaren 17(e)tik 2019(e)ko urriaren 24(e)ra\nFestival Internacional de Cine Invisible 2019 Peliculas seleccionadas.pdf\nFilm Sozialak 2019 katalogoa.pdf\nFilm Sozialak 2019 egitaraua.pdf


Eragintza Fundazioa | Eragintza Fundazioa | Page 5 Eragintza Fundazioa – 5 orrialdea – Eragintza Fundazioa\nUrriak 15ean, BBKko Ixone Zubieta eta Oihane Garciaren bisita eduki genuen. Banku Fundazio horri esker eta Eragintza Fundazioaren Patronatua osatzen duten beste biei ere , Bizkaiko Foru Aldundia eta Confebask, osasun mentaleko arazoak dituzten pertsonen laneratzearen alde aurrerapauso errealak ematen ditugu. Feedbacka edukitzeko eta gure zerbitzuak zein proiektua ezagutarazteko aukera izan zen ere. Oso gustura […]\nAMMFEINA-Salut mental Catalunyak antolatua ,Irailak 19an Una formació inclusiva, equitativa i de qualitat jardunaldian, gure proiektu Bideratu aurkeztu genuen. Gure proiektuak interes haundia sortua zuenez, hara deitu gintuzten aurkeztera. Egunaren zehar ,han azaldutako esperientziak ezagutu eta gurea besteekin kontrastatzea oso aberasgarria izan zen. Laburbilduz, kezka eta apustu sendoak konpartitu genituen gaixotasun mentala dutenek -eta ez […]\nAbuztuan oporretan egongo gara. Irailak 2an berriro hemen izango gaituzu. Zeozer premiazkoa baduzu, emaila bidali. Ondo pasa oporretan!


Mediaberri.com\tmahatsorriakberbalagunaTxabolamahatsfotoamatztrokamediaberripartaideakeuskalgintzahasiertxokoatarteapatxilurralehoiakegalarumahatserriasangutxu1976probaBI Eus\nMikel C.\tMediaberri\nNoiz? 2008/11/09\t:\nAtalak:Euskal Herria\tErantzun\tErregulazioetan iruzurrik ez duela onartuko esan du LABek\nNoiz? 2008/10/31\t:\nAtalak:Euskal Herria\tErantzun\tKrisia gainditzeko politikek langileei kalte egiten dietela salatu du LABek\nNoiz? 2008/10/26\t:\nAtalak:Euskal Herria\tErantzun\tBushen etsai eta Nobel saridun\nNoiz? 2008/10/22\t:\nAtalak:Munduan zehar\tErantzun\tMemoria historikoa deritzorinari buruzko hitzaldia Portugaleten\nNoiz? 2008/10/15\t:\nAtalak:Euskal Herria\tErantzun\t:: Hurrengo orrialdea >>\tMahats Orriak blog komunitatea


Infografia Joera Interaktiboa | Martech Zone\nInfografia Joera Interaktiboa\nAsteartea, abendua 10, 2013 Asteartea, urtarrila 21, 2014 Savannah Marie\nAzken urteotan, infografia leku guztietan egon dira eta arrazoi osoz. Estatistikak beharrezkoak izan ohi dira sinesgarritasuna gehitzeko, eta infografiak errazten ditu bestela irakurle batentzat oso astunak izan litezkeen datuak xehatzea. Infografiak erabiliz, datuak hezigarriak eta irakurtzeko dibertigarriak bihurtzen dira.\n2013. urtea amaitzear dagoela, infografiak jendeak ezagutzak nola digeritzen dituen aldatzen ari dira. Orain, infografiak ez dira kolore biziak, letra tipo erakargarriak eta diseinu dotoreak soilik. Batzuek, modu egokian infografia interaktiboak deituta, animazioa, estekak eta jendeak infografiaren beraren xehetasunak xurgatzea errazten duten beste elementu batzuk biltzen dituzte. Infografia aurreratu hauek jendeak eduki garrantzitsu osagarriak aurkitzeko norabidera zuzentzen ditu. Jarraitu irakurtzen zure etorkizuneko edukia merkaturatzeko estrategietan parte hartzeko arrazoi batzuk ikasteko.\nErraz diseinatzen dira\nInfografia interaktiboak ikusmen erakargarriak direnez, jendeak diseinu elementuak oso konplexuak direla pentsa dezake. Zorionez, diseinu sentikorraren moduko teknologiak infografia interaktiboak sortzea errazten lagundu du, eta programa batzuek eraginkorragoa bihurtzen dute ordenagailuko kodeketan atzeko planorik gabe bat eraiki nahian.\nZure marka edo mezua biral bihurtzen lagun dezakete\nZiur aski egun batean nahiko entzuten ez ziren Youtubeko bideo edo memeen adibide batzuk pentsa zitezkeen eta, bat-batean, guztiei buruz hitz egiten ari ziren gaueko elkarrizketa saioetako ostalarietatik hasi eta sare sozialetako zure lagun guztietara. Sarritan, horrelako gertaeren bultzada edukia nola entregatzen den lotuta dago.\nInfografia interaktiboen abantaila bat da hitzak eta mugimenduko irudiak puntu bat etxera eramateko aukera ematen dutela. Nahikoa jendek ohartuko balitz, zure mezua edo izena egun gutxiren buruan egon liteke guztion ahotan. Halako batean, Siriako aktibistek infografia interaktiboa erabili zuten indarkeriarik gabeko erresistentzia eremuak eta motak erakusteko, kolore ederrez, diseinu atsegin batez eta kausa partikularren ahaleginak zehatzago deskribatzen zituzten esteka lagungarriez osatuta.\nInformazioaren atxikipenean laguntzen dute\nInfografia interaktibo ugari diseinatu dira erabiltzaileek zatiak zeharka ditzaten, saguaren erakuslearekin ukitzean zabaltzen diren eremuez hornituta. Arreta bereganatzen laguntzeaz gain, funtzio hauek jendeak iraun eta ikasteko aukera hobetzen du, beste nonbait klik egitea baino. Infografia elkarreragileei esker, ikuspegiak beren esperientzia eta ikasten duten erritmoa kontrolatzen ditu. CJ Pony Parts-ek infografia interaktiboa sortu zuen automobilgintzako industria berritzaile bati, Carroll Shelby-ri, eta bere lorpen nagusia, Shelby Cobra. Infografia honi esker, ikusleari Shelby Cobra munduan zehar gidatzeko aukera ematen dio.\nInteraktibitatea lagungarria izan daiteke kantitateen arteko aldeak transmititzen saiatuz gero. Erabiltzaileek sagua grafiko baten zati batetik bestera mugitzen badute eta zenbaki jakin bat irudikatzeko zabaltzen ikusten badute, datuak memorian gorde ahal izango lirateke, azkar ahaztu beharrean.\nLead-ak sortzen lagun zaitzakete\nInoiz pentsatu al duzu infografia interaktiboa salmenta tresna gisa erabiltzea? Hori izan daiteke etorkizuneko bidea, batez ere erosleei berehala entregatu ahal zaizkien gauzak saltzen dituzten pertsonentzat, hala nola liburu elektronikoak. Lan perfektua lortzeko aholku bizkorren bilduma bat interesatzen saiatzen ari zaren edo zure blogaren premium edukira harpidetzen den jende kopurua handitu nahi baduzu, infografia interaktibo batek jendeak zerbait espero badu zer espero dezakeen jakin dezake. .\nUtzi infografiari saltzen ari zaren elementuen tonuaren eta edukiaren estiloa imitatzen eta ziurtatu jendea zuzenean eros dezakeen orrira eramaten duen esteka bat gehitzen duzula.\nEstrategia hau apur bat alda dezakezu norbaitek zure buletinean klik bakarrarekin erregistratzea ahalbidetzen duen elementu interaktiboa gehituz. Saiatu hau gertakari liluragarriz beteriko infografia aurkeztu berri duzunean eta ikusleek eduki mota bera aurkitzen jakingo dutela ziurtatu nahi duzu.\nIkuspegiak aldatu ditzakete\nFilipinetako pertsonei osasun asegurua eskaintzen dien konpainiak infografia interaktibo batean oinarritu zen, aseguratu gabeko pertsona gisa gaixotzea zein garestia izan daitekeen ohartzeko. Helburua zen osasuntsu egoteko itxaropena izan zezaketen jendea erakartzea eta osasun aseguruaren estalduraren kostua erabakitzea oso handia da. Gaitz handiekin lotutako estaldurak eta osasun estaldurarekin lotutako kostuak arretaz konparatuz, sortzaileak argi ikusi zuen osasun asegurua alferrikako gastua denaren pertzepzioa aldatzea.\nGaizki ulertu apur baten ostean bezeroengana joateko antzeko zerbait egiteko asmoa izan dezakezu edo zure xede-publiko gehienarentzat aurretik ezezagunak izan litezkeen zure produktuen zenbait abantaila nabarmentzeko.\nGoiko adibideak datozen marketin estrategietan grafiko interaktiboak erabiltzea komenigarria den zenbait arrazoi besterik ez dira. Merkaturatzaile batzuek dagoeneko erabili dituzte emaitza bikainak lortzeko, eta badirudi haien protagonismoa etengabe handituko dela datozen hilabeteetan.\nTags: Infografia interaktiboamarketingMarketin Infografiajoera\nDec 11, 2013 at 12: 08 AM\n"Irudi batek mila hitzek balio du!"\nDec 12, 2013 1-en: 43 PM\nEskerrik asko artikulua partekatzeagatik! Informazio grafikoak irakurleak eskaner bihurtzeko modurik onena dira


Esne pasteurizatu osoa: Iraupen luzekoaren antz-antzekoa, denean [3tik 1. orria] | Aldizkaria | EROSKI CONSUMER\nEsne pasteurizatu osoa: Iraupen luzekoaren antz-antzekoa, denean\nEsne pasteurizatuaren ("esne fresko" edo "eguneko esne" izenez ere ezaguna) sei lagin aztertu dira, Clesa, Lauki, Ato, El Prado, Frixia eta Kaiku marketakoak. Lehendabiziko hirurak plastikozko botiletan aurkezten dira eta gainontzekoak, berriz, tetra-brik motako ontzietan.\nLaginen eduki garbia 1,5 litrokoa zen (El Prado eta Kaiku-koena, ostera, litrokoa). Bi lagin hauek, prezioari dagokionez, eskalako muturretan daude, 85 eta 114 pezeta kostatzen baitira litroko. UHT (tenperatura altu-altuan tratatu den esne-plegu hauxe da gehien kontsumitzen dena, iraupen luzea abantaila handia baita) motako esne-lagin bat sartu da azterketa honetan, bi esne-moten ezaugarriak nabarmenago konparatzearren.\nAzterketatik atera den ondorio nagusia hauxe da: UHT motako esnea eta pasteurizatua, nutrizioaren ikuspegitik, balio berekoak dira, baldin eta oinarritzat lehengai ona izan eta tratamendu termiko zuzena (gehiegirik gabea) aplikatzen bazaie. Erdipurdiko egoera mikrobiologikoan dagoen esnea erabiliz gero, tratamendu termiko latzagoak erabili beharko dira eta hauek, beren aldetik, produktuaren kalitate-arazoen sorburu izan daitezke (zaporea, esne mindua, etab.). Esne pasteurizatuaren kasuan, bereziki, honi aplikatzen zaion tratamendua UHT hori baino beti ere leunagoa delarik, orduan eta premiazkoagoa da jatorrian kalitate on-oneko lehengaia izatea, produktuaren azken emaitza hobezina bermatuko bada.\nGure azterketan, bai sei esne pasteurizatuek, bai UHT motakoak ere, produktuaren osaketan, nutrizio-ekarpenetan eta dastaketan baloratutako ezaugarri organoleptikoetan (kolore, usain eta zaporea) arras maila berdinak erakutsi zituzten. Egiaztapen hori dela bide, bi aldetarako gogoeta egin dezakegu. Batetik, esne pasteurizatuen prezioen arteko alde handiek zerikusi urria dute produktuen kalitatearekin, hau berdintsu samarra baita denetan ere. Beste aldetik, iraupen luzekoen aldean eta tratamendu termiko apalagoa hartu izanagatik, esne pasteurizatuei egotz lekizkiekeen abantailak (gastronomikoak zein nutrizionalak) ez dituztela frogatzen da. Azterketa honetarako erreferentzia gisa UHT esne-lagin bakarra aukeratu dugun arren, esne pasteurizatu hauen funtsezko parametroak (gantz-portzentaia, gihar-estraktu lehorra, proteinak, laktosa eta garraztasuna) eta UHT esne osoaren 10 laginen azterketan jasotakoak (1997ko uztail-abuztuko CONSUMER aldizkarian argitara emanak) neurri handi batean bat datozela gogora dezakegu.\nBeste ondorio interesgarrietako bat: laginak osasun-egoera egokian daudela egiaztatu da. Salbuespen bakarra Frixia markakoa da, esne pasteurizatu honetan, arauteriak onartutakoa baino germen eta koliformeen kopuru handiagoa hauteman baita. Frixia dugu, era berean, gihar-estraktu lehorraren (hau da, ura eta gantza xurgatu ondoren, geratzen den gaia) gutxieneko portzentaiari dagokionean araua errespetatzen ez duen bakarra. Azkenean, aztertu diren esne pasteurizatu hauen kalitate-prezioen erlaziorik egokiena Ato markakoak agertu du: marka honetako esnea 91 pezeta kostatzen da litroko, horrela bigarren merkeena izaki.\nEsne pasteurizatua zer den\nEsne pasteurizatuari (osoa, gaingabetua edo erdi-gaingabetua), izaera fisiko-kimikoa, ezaugarri biologikoak edota bereizgarri nutrizionalak larregi aldatzeke, prozesu teknologiko bat aplikatzen zaio, germen patogenoen suntsiketa eta flora banalaren murrizketa bermatzeko. Esnea garbitu ondoren, denbora-tarte labur batez (72tik 78 gradu zentigrado bitartean, 15-20 segundoz) berotu egiten da, berehala 4 graduz azpiko tenperaturaz freskatzeko; azkenean, ontziratu eta hozkailuan kontserbatuko da, 6 gradu edo tenperatura hotzagoan. Horrelaxe bermatzen da esnea kontsumitzeko ongi kontserbatuko dela egun batzuetan, baldin eta hozkailuan mantentzen bada. Iraupen luzeko esneari UHT prozesua pasarazi zaio: produktua oso tenperatura garaietaraino (140-145 gradutara) berotzen da denbora-tarte labur batez (segundo batetik bostera bitartean): horrela, produktuan eraldaketa fisiko, kimiko eta organoleptiko gutxi-gutxi eraginik, erabateko esteriltasuna lortzeaz gainera, geroago aldakuntza kimikorik gertatzeko aukera biziki murrizten da. Horrela prozesaturiko esnea pasteurizatua baino dezente denbora luzeagoan (hilabete batzuk) kontsumi daiteke arriskurik izateke.\nGantza eta proteinak: alderik ez\nAzterturiko esneetan nutrizio-alde garrantzizkorik aurkitu ez izanaz gainera, UHT pleguko esneak eta pasteurizatuek antzeko balioak erakutsi dituzte hezetasun, kalori ekarpen, gihar-estraktu lehor, proteina, gantz eta laktosari dagokienez. Esnearen osagai nagusia ura da (elikagaiaren %88a, azterturiko lagin guztietan). Ura suntsituz gero, estraktu lehorra (%12) geratzen da. Ikertutako laginetan -baita UHT motakoan ere- gantzaren agerpena %3,5etik %3,7ra doa. Gantz honen erdia baino gehiago saturatua da, kolesterol-eduki apal samarrekoa (14 mg/100 ml). Azterketak erakutsi duenez, esne pasteurizatuen sei laginek zehazki betetzen dute esne-mota honetarako legeriak xedatuta duen gutxieneko portzentaia (%3,5a, alegia). Estraktu lehorretik gantza kentzen badugu, gihar-estraktu lehorra erdietsiko dugu: honen edukia, nolanahi ere, %8,27koa izan behar du. Parametro honetan Frixia markakoak bakarrik urratzen du araua (oso tarte txikiarekin, izan ere, esne horren gihar-estraktu lehorra produktu osoaren %8,2koa delako). Beste alderdi batetik, aztertu diren lagin guztiak (are UHT motakoa ere), laktosa-maila apalenari dagokionez, arauaren araberakoak dira (%4,2). Esneak daukan karbohidrato bakartzat hartzen da laktosa gaur egun. Zazpi laginen proteina-kopuruak %2,9tik (Frixia) %3,1era (Lauki eta Ato) arte doaz; horren arabera, arauteriak xedaturiko gutxieneko edukien barnean daude, mugaren barnealdetik. Esne-proteina horien bereizgarri nagusia, balio biologiko aparta da, ezaguna dugun bezala. Aztertu ditugun sei esne pasteurizatuetan eta UHT bakarrean hautemaniko gantz-, proteina- eta laktosa-edukiak oso-oso berdintsuak direnez, aportatzen duten kaloria-munta ere maila beretsuetan dabil: 100 gramoko 61 kaloriatik (Frixia) 63 kaloria bitartean (Ato). 240 mililitroko baso bat esnek, batenaz beste, 153 kaloria ekarriko dizkigu, beraz.\nBitamina eta mineraletan ere, alde txiki-txikiak\nSei esne pasteurizatuek eta UHT motako laginak erakusten dituzten mineral eta bitaminen edukiak elkarrekin alderatuz, iraupen luzeko esneak eta gainontzekoek, praktikan, balio ber-berak dituztela egiaztatzen da berriro ere, nahiz aurrenekoak kaltzio, magnesio eta A bitaminako edukia altuxeagoa agertzen duen. Garraztasunean ere ez da antzematen alde nabarmenik: UHT esne-lagina, esate baterako, bi muturretako esne pasteurizatuak diren El Prado (%0,11ko garraztasuna) eta Ato (%0,14koa) laginen tartean agertzen baita. Elikagai baten mineralen guztirako edukia errautsen bitartez neurtzen da (esne pasteurizatuan, adibidez, errautsen balioak %0,65etik gorakoa izan behar du). Aztertutako laginen errautsen kopuruak %0,71 eta %0,74 bitartean daude: horrek bidea ematen digu, esne horiek duten mineral-edukia, legeak onarturikoaren parekoa edo handiagoa dela pentsatzeko, lagin denetan. Esneak ohi dituen mineralik garrantzizkoenak, kaltzioa, potasioa, fosforoa eta sodioa dira. Kaltzioaren kontzentrazioa 1.040 zati milioiko (Frixia) eta 1.155 zm (Ato) artean dago; potasioarena 1.200 zm (El Prado) eta 1.440 zm (Lauki) bitartean; fosforoaren kontzentrazioa 1.100 zm (El Prado) eta 1.320 zm (Frixia) dago. Sodioari dagokiola, esne pasteurizatuak aportatzen duen mineral horren edukiak 432 zati milioikotik (Ato) 556etaraino iristen da (Clesa). Dena den, nabarmen dezagun hemen Kaiku lagina salbuespentzat, esne honek 1.360 unitateko kontzentrazioa erakusten baitu. Magnesio-kopuruan behexeagotik dabiltza denak: 140 zm, Ato izan ezik (150 zm). Bitaminez ari garela, esne pasteurizatuak eskaintzen duen A bitamina-edukia 30 m/100gr (Lauki) eta 65 m/100gr (Frixia) arteakoa dugu. Esnetan agerpen ugariegia ez badu ere C bitaminaren kopuruak, 7 zm-tik (Kaiku) 13 zm-ra (El Prado) doaz. Amaitzeko esan dezagun, esneak duen D bitaminaren ekarpena hutsaren hurrengoa dela. Esne pasteurizatuak bestelako azterketak ere gainditu behar izan zituen (dentsitatea zehaztea, fosfatasa eta peroxidasaren probak, etab): horietako datuak ikusirik, arauteriak xedatutakoa denek betetzen dutela ondorioztatzen dugu; beraz, parametro hauei dagokienez, zuzenak dira laginak.\nKontrol mikrobiologikoa: denak ez dira zuzenak\nZazpi laginen egoera higieniko-sanitarioa ezagutzeko, den-denetan bilatu ziren salmonella eta listeria, biak baitira mikroorganismo patogenoak. Era berean, germen, koliforme eta aerobio mesofiloen zenbaketa ere egin zuten laboratorioan. Azterketatik ateratako datuak onak izan ziren lagin guztietan, salmonella eta listeriari (germen patogenoak) doakienez. Germen eta koliformeen zenbaketan, berriz, Frixia izan zen legeriak baimenduriko gehieneko mugak gainditu zituena. Lagin horrek berak agertzen zuen aerobio mesofiloen kopurua, azterturiko gainontzeko esneena baino hagitz altuago zen, aski garaia berez. Gogoan izan dezagun arauak horri buruz deus ez duela xedaturik. Horrenbestez, Frixia lagina ez beste guztiak -baita UHT motako esnea ere- egoera mikrobiologiko egokian zeuden.\nAztertu beharreko sei esne-laginak dastatu zituzten arduradunek hiru parametrotan oin harturik: kolorea, zaporea eta usaina. Koloreaz, esan dezagun gehien gustatu zitzaizkienak Lauki eta Ato izan zirela, ondotik Clesa, Frixia eta Kaiku zetozkiela. Usainaren atalean, dastatzaileak lagin denek asetu zituzten, bi salbuespenez: El Prado eta, berezi-bereziki, Kaiku lagina: honen usainak eraman zuen puntuaziorik okerrena. Zaporeaz ari garela, gutxien gustatu zen esnea El Prado izan zen. Gainontzekoek antzeko balioak erdietsi zituzten. Laburbilduz, gogora dezagun kolore, usain eta zaporez balorazio onak jaso zituzten lagin bakarrak Ato, Clesa, Frixia eta Lauki izan zirela. Nolanahi ere, UHT motako esnea eta pasteurizatuen artean ez ziren antzeman alde nabarmenak, baina, halaz ere, aurrekoaren kolorea izan zen dastatzaileei gutxien gustatu zitzaienetako bat.\nAzterturiko esne-lagin guztietako ontziek derrigorrezko datuak agertzen dituzte: produktuaren izena, fabrikatzailearen izen eta helbidea, kontsumitzeko muga-data, produktua kontserbatzeko era, ontziaren eduki garbia (alderdi honetan, laboratorioan eginiko neurketak eta ontziek adierazitakoa bat-bat datoz). Esandakoez gainera, Ato eta Kaiku laginek nutrizioari buruzko informazioa dakarte, eta Kaiku, Frixia eta El Prado markakoek ohartarapena egiten diote kontsumitzaileari: produktua ez da irakin behar, aplikatu zaion tratamenduak (pasteurizazioak) alferrikako bihurtzen duelako hori.\n[1. orria] Iraupen luzekoaren antz-antzekoa, denean


Aurrea hartu ‘Go!azen 8.0’ri, Euskaltekarekin | Euskaltel Blog\n‘Go!azen’ hasteko irrikan? Ba berri onak ditugu: zortzigarren denboraldia, ‘Go!azen 8.0’, azaroan estreinatuko da. Ordura arte, hasi motorrak berotzen denboraldi berria iritsi bitartean, eta egizu maratoi bat telesailaren denboraldi osoekin, Euskaltekan dituzu eta. Ez dezala inork esan kantua eta dantza ez direla zuretzat egin!\nETB1eko telesaila audientzia-liderra da 4 eta 12 urte bitarteko haurren artean, eta telesailaren arrakastak telebistako pantaila gainditu du, bere diskoak eta arropa ere baditu eta.\n‘Go!azen’eko denboraldi guztiak osorik, Euskaltekan\nBazenekien ‘Go!azen’ 2009an estreinatu zela? Zuetariko asko telesailarekin batera hazi zarete. Protetako batzuk lehenengo atalean nolakoak ziren ikusi nahi duzu? Ikus ezazu Euskaltekan —euskarazko ikus-entzunezko edukien plataforma—, Replayteka zerbitzuaren barnean.\nEuskaltekara sartzeko, zure telebistako Replayteka atalera joan eta, zuzenean lehenengo orritik edo ‘Más’ ataletik, ‘Go!azen’ telesaila eta gogokoen dituzun euskarazko saioak aukeratu besterik ez duzu.\nGainera, bideoak izango balira bezala ikus ditzakezu; hau da, nahi duzunean eten, aurreratu eta atzeratu dezakezu edukia.\n‘Go!azen’eko atal berrietan zer gertatzen den jakin nahi duzu?\nTelesailaren zortzigarren denboraldia labean da jada. Ekainean hasi zen grabaketa Gasteizen, eta Donostian, Azpeitian, Bergaran eta Irunen ere grabatu dute.\n‘Go!azen 8.0’k abentura eta misterio berriak ekarriko dizkigu, bueltan datozen pertsonaien eskutik —adibidez, Zuri eta June—, eta pertsonaia berriekin —adibidez, gorputz-hezkuntzako irakasle berria, Aitor Beltrán aktore ezagunak interpretatua, eta Andoni, Garaziren aita—. Telesailaren jarraitzaileek ondo baino hobeto ezagutzen dituzten aktore ezagunak izango dira haiekin batera, hala nola Maria Redondo, Ander Lacalle, Nerea Elizalde eta Asier Burguete.\n‘Go!azen’ eta telebista-mundua\n‘Go!azen’eko protagonista gazteen egunerokoan, kantu eta dantzen artean, arrazakeria, arrazen arteko maitasuna, homofobia eta beste gai batzuk lantzen dira.\nAtal berrietan Iraia ezagutuko dugu, Unax anaiarekin batera Basakabira iritsi den neska gorra. Ez du entzuten, baina hitz egiteko, abesteko eta musika sentitzeko gai da.\n‘Go!azen’ek euskara bultzatzen du elkarrizketetan eta musikan, garai guztietako euskarazko musikako abesti eta bertsio askotarikoekin. Izan ere, ‘Go!azen’ musika da. Ez utzi ikusi gabe telesaileko neska-mutilek ‘Go!azen 8.0’ren aurrerapen gisa aurkeztu duten ‘Lagunak’ bideoklipa:\n‘Go!azen 8.0’ren aurrestreinaldia Donostian eta Iruñean\nAtal berrietan Basakabiko neska-mutilekin zer gertatuko den jakiten lehenengoak izan zaitezten nahi dugu, eta denboraldi berriaren aurrestreinaldira gonbidatzen zaituztegu.\nGogoan hartu bi data hauek: urriak 22, ostirala, Donostian, eta azaroak 13, larunbata, Iruñean. Adi gure sare sozialetara, informazioa ematen joango gatzaizkizue 🙂\nBeraz, badakizu, denboraldi berria iritsi bitartean, deskargatu Go!azen aplikazioa (Android eta iOS) zure Euskaltel mugikorrean, eta gozatu telesail osoaz Euskaltekan. ‘Go!azen’ekin kantatzeko eta dantza egiteko prest?\nBizi ezazu esperientzia liluragarri bat Oreka TX-rekin Gozatu Zozketak eta lehiaketak


Iraila | 2013 | Hondarribia-Marlaxka Xake Elkartea\nArtxiboa hilabeteka: Iraila 2013\n2013 Gipuzkoako banakako txapelketak martxan daude!\nIraila 30, 2013 kimgoyong\tIruzkin bat utzi\nAbendurate ondorengo asteburuetan Gipuzkoako banakako maila ezberdinetako txapelktak burutuko dira eta taldeko ordezkariak izango ditugu maila guztietan.\nGipuzkoako Xake Federakuntzako 2013. urteko denboraldiko Txapelketen datak eta tokiak.\nNAGUSIA ETA LEHEN MAILA: urriaren 5, 12, 19 eta 26an eta azaroaren 2, 9 eta 16an. GROS X.T., Donostia\nBIGARREN MAILA: urriaren 5, 12, 19 eta 26an eta azaroaren 2, 9 eta 16an. GROS X.T., Donostia\nHIRUGARREN MAILA: urriaren 5, 12, 19 eta 26an eta azaroaren 2, 9 eta 16an. GROS X.T., Donostia\nKADETEENA: urriaren 6, 13 eta 20an; azaroaren 10, 17 eta 24an. GROS X.T., Donostia\nJUBENILAK: abenduaren 22, 23, 26, 27, 28, 29 eta 30ean. GROS X. T., Donostia\nBETERANOAK: abenduaren 22, 23, 26, 27, 28, 29 eta 30ean. GROS X. T., Donostia\nBANAKAKO LASTERRAK: Abenduak 14. IBARRAKO X. E., Ibarra\nGuztiok pasa den urteko emaitzak berdintzea zail izango dugula dakigun arren, lan txukuna egiten saiatuko gara eta antzeko emaitza bikainak lortzen:\n1. postua hirugarren mailako txapelketan.\n2. postua bigarren mailako txapelketan.\n3. postua beteranoen txapelketan.\n1. postua juvenil mailako txapelketan.\n2012an banakako Gipuzkoako txapelketetan saritutako gure jokalarien argazki batzuk\nGuztioi opa diegu,\nabenduaabsolututaazaroabanakakoabigarren mailagipuzkoako txapelketagipuzkoako xake federakuntzagros xake taldeahirugarren mailaHondarribiahondarribia marlaxka xake klubaibarra xake elkartealehenengo mailamarlaxkanagusiatolosa xake elkarteatxapelketaurria\nGure promesa gaztetxoen emaitza bikainak asteburuan\nIraila 22, 2013 kimgoyong\tIruzkin bat utzi\nGure taldeko jokalari heldu batzuek (Andoni Orube, Iker Arri, Sergio Sanmateu eta Javier Azkue) Groseko Nazioarteko XXIII. txapelketan parte hartzen ari diren bitartean (txapelketa amaitzerakoan gertatutakoaren berri emango zaizue), gure etorkizuneko txapeldunek 16 urtetik beherakoentzako Gros Xake Taldeak, asteburu honetan Donostian, irailaren 20 eta 21ean, antolatu dituen bost minutuko “tximista partida azkarretako” bi txapelketetan parte hartu dute eta Gipuzkoatik etorritako beste gaztetxoekin lehiatu eta gero, baita garaipena lortu ere: Ander Tafallek ostiralean eta Patxi Morenok larunbatean. Gure taldeko beste ordezkarien, Jon Irigarayren eta Iñaki Morenoren, lan txukuna ere aipatzekoa izan da.\nIrailaren 20an, 17:30ea, Aieteko Jauregian dagoen Kultur Etxean burututako bost txandetako txapelketan Ander Tafallek txapelketa irabazi zuen partida guztiak irabazi eta gero.\nGure beste jokalarien lana polita izan zen: Patxi Morenok lau puntu lortu zituen, Jon Irigarayk eta Iñaki Morenok hiruna puntu egin zituzten.\nIrailaren 21ean, igandean 10:30ean, Gros Xake Taldeko Donostiako egoitzan, sei txandetara jokatutako txapelketan 5,5 puntu lortu eta gero Patxi Morenok garaipena lortu zuen.\nTxapelketa honetara bertaratutako gure beste ordezkariek, berriro ere, lan txukuna egin zuten eta Ander Tafallek eta Jon Irigarayk 3,5 punturekin amaitu zuten txapelketa.\nBertaratutako gutiei burututako lanarengatik zorionak ematen dizkiegu!\nAzkenik, Mikel tafalli bidalitako argazkiengatik eskerrak ematen dizkiogu.\nAieteko jauregiaander tafallandoni orubeblitzdonostiagros xake taldeagroseko nazioarteko xxxiii. xake txapelketaHondarribiahondarribia.marlaxkaIÑAKI MORENOiker arrijavier AzkueJon Irigaraykarmelo baldaKlubamarlaxkamiekl tafallPatxi Morenosan sebastiánSergio Sanmateusub 16torneotximistaXake\nAlex cantabranaAma GuadalupekoaAntxon Serras Uriabanakagipuzkoako xake federakuntzaGipuzkoako Xake Federakuntzako presidenteaGM Alejandro Hoffman (Arg)Goio UriarteHondar jatetxeaHondarribiaHondarribia-Marlaxka Xake Klubeko presidenteaHondarribiko Paradoreahondarribiko udalaHondarribiko Udaleko Kultura eta Kirola ZinegotziaIbai Dorronsoro LarbideIker Arri MartinezirekiaIvan Muñoz Perezjai nagusiakKlubaMF Carlos Nava PeredaMuxu modapeter TothSilvestre Moreiro SanchezTorneoak and tagged amaiur altzariaktotem comunicaciontxapelketatxapelketako zuzendariTxomin Sagarzazu.xake aktiboa\nJaietako txapelketako 3. edizioko irabazleak\nIraila 1, 2013 kimgoyong\tIruzkin bat utzi\nGaur goizean, 2013ko irailaren 1ean, igandea, Hondarribiko Gaztelua III. Xake Aktibo Txapelketa burutu da Hondarribiko Paradoreko tapizen gela ikusgarrian. Euskal Herriko paraje ezberdinetatik eta atzerritik etorritako 50 xakelari lehian aritu dira, goizeko 9:30etik hasita arratsaldeko 14:30era arte. Jokalari bakoitzak, 6 partida jokatuko ditu, suitzar sisteman, partidako 20 minutu izan dituela. GM bat, lau MF eta 2.00 puntu ELOtik 17 jokalarik parte hartu dute.\nSailkapen Nagusia eta bestelako emaitzak ikusteko Chess-Results\nJarraian III edizio honetako irabazleen taula jartzen dizuegu.\nTxapelduna: Garaikurra (Hondarribiko Udala – Paradorea), 150€ eta Hiruzta txakolin botila: GM Alejandro Hoffman (Arg)\n2. Sailkatua: Garaikurra (Hondar taberna jatetxea), 75€ eta Hiruzta txakolin botila: Ivan Muñoz Perez (Gip)\n3. Sailkatua: Garaikurra (Amaiur Altzariak), 50€ eta Hiruzta txakolin botila: Antxon Serras Uria (Gip)\n1700 Elo azpiko lehen sailkatua. Garaikurra eta Hiruzta txakolin botila: Iker Arri Martinez (Gip)\n16 urtetik behera lehen sailkatua. Garaikurra eta Aitz Arrietaren gazta: Ibai Dorronsoro Larbide (Gip)\n60 urtetik gora lehen sailkatua. Garaikurra eta Hiruzta txakolin botila: Silvestre Moreiro Sanchez (Gip)\nBi lagunentzako Txantxangorri Jatetxean afariaren zozketa: MF Carlos Nava Pereda (Viz)\nJaietarako Hondarribia-Marlaxka Xake Klubak antolatu duen ekintza honek Hondarribiako Udala, Paradorea, Gipuzkoako Xake Federakuntza, Amaiur Altzariak, Hondar Jatetxea, Hiruzta Txakolindegia, Aitz Arrieta gaztak, Txantxangorri jatetxea eta Totem Comunicaciónen laguntza estimagarria izan du.\nJarrraian Oscar Holgadok ateratako argazkiak jartzen ditugu.\nAlex cantabranaAntxon Serras Uriabanakagipuzkoako xake federakuntzaGipuzkoako Xake Federakuntzako presidenteaGM Alejandro Hoffman (Arg)Goio UriarteHondar jatetxeaHondarribiaHondarribia-Marlaxka Xake Klubeko presidenteaHondarribiko Paradoreahondarribiko udalaHondarribiko Udaleko Kultura eta Kirola ZinegotziaIbai Dorronsoro LarbideIker Arri MartinezirekiaIvan Muñoz Perezjai nagusiakKlubaMF Carlos Nava PeredaMuxu modaSilvestre Moreiro SanchezTorneoak and tagged amaiur altzariaktotem comunicaciontxapelketatxapelketako zuzendariTxomin Sagarzazu.xake aktiboa


249. zk., 2018ko abenduaren 28a, ostirala\nPDF (244 KB - 6 orri.)\nAbenduaren 23ko 316/2003 Dekretuak (2004ko urtarrilaren 14ko EHAA, 8. zk.) Gaztemundu programa arautu zuen –martxoaren 31ko 38/2015 Dekretuak (2015eko apirilaren 9ko EHAA, 65. zk.) aldatu zuen dekretu hori–. Programa horren bitartez, gazteek egonaldia egingo dute Euskadin, Autonomia Erkidegoko Administrazio Orokorrak finantzaturik, gaurko errealitatera hurbil daitezen. Egonaldi horretan, onuradunek parte hartu beharko dute eurentzat antolatzen diren lan-jardunaldietan, eztabaida foroetan eta kultur guneetara, erakundeetara eta turismo guneetara egingo diren bisitetan.\nDekretu horren 8. artikuluak ezarritakoaren arabera, bidezkoa da 2019ko ekitaldirako laguntzetarako deia egitea.\nDeialdi honi gastu-espedienteen aldez aurreko izapideak egingo zaizkio, Euskal Autonomia Erkidegoaren 2019ko Aurrekontu Orokorren kontura.\n1. artikulua.– Deialdia.\nGaztemundu programarako deia egitea, 51.600 euroko zenbatekoarekin, euskal etxeetako gazteek 2019an egonaldia egin dezaten Euskadin. Eranskin bakarrean jaso dira horretarako onartu diren oinarriak.\n2. artikulua.– Aldez aurreko izapidea.\n2019ko laguntzak emateko, kreditu egokia eta nahikoa egon beharko da Euskal Autonomia Erkidegoaren 2019ko ekitaldiko Aurrekontu Orokorretan, eta Ogasun eta Herri Administrazioko sailburuaren 2007ko apirilaren 26ko Aginduan xedatutakoaren arabera izapidetuko da. Agindu horren bidez, Euskal Autonomia Erkidegoko Aurrekontu Orokorren kontura emandako gastu-espedienteak aurretiaz izapidetzea arautu zen.\nGaztemundu programa arautzen duen abenduaren 23ko 316/2003 Dekretuan ezarritakoaz gainera, aurtengo deialdirako hauek aplikatuko dira: Administrazio Publikoen Administrazio Prozedura Erkidearen urriaren 1eko 39/2015 Legea; Sektore Publikoaren Erregimen Juridikorako urriaren 1eko 40/2015 Legea; Euskal Autonomia Erkidegoko Ogasun Nagusiaren Antolarauei buruzko Legearen testu bategina (azaroaren 11ko 1/1997 Legegintzako Dekretuaren bidez onartu zena); Diru-laguntzak arautzen dituen azaroaren 17ko 38/2003 Lege Orokorra, eta azken hau garatzen duen uztailaren 21eko 887/2006 Errege Dekretua.\nEbazpen honek amaiera ematen dio administrazio-bideari, eta, beronen aurka, berraztertze-errekurtsoa jar dakioke ebazpena eman duen organoari, hilabeteko epean, ebazpena Euskal Herriko Agintaritzaren Aldizkarian argitaratu eta hurrengo egunetik aurrera. Bestela, administrazioarekiko auzi errekurtsoa aurkez daiteke zuzenean, EAEko Justizia Auzitegi Nagusiko Administrazioarekiko Auzien Epaitegian, bi hileko epean, ebazpena Euskal Herriko Agintaritzaren Aldizkarian argitaratu eta egunetik aurrera.\nVitoria-Gasteiz, 2018ko abenduaren 19a.\nMARÍA ANGELES ELORZA ZUBIRÍA.\nGAZTEMUNDU 2019 PROGRAMARAKO DEIALDIAREN OINARRIAK\n1.– Oinarri hauen xedea da Gaztemundu programarako deialdia egitea, bigarren oinarrian ezarritako baldintzak betetzen dituzten gazteek egonaldia egin dezaten Euskadin, 2019ko urriaren 6tik 20ra bitartean.\n2.– Edizio honetarako prestakuntza-gaia kultur kudeaketa irakasteari buruzko formazioa izango da. Gaia Euskal Gizataldeekiko Harremanetarako Aholku Batzordeak onartutako 2016-2019 Lau Urterako Planean dator jasota.\n3.– Edizio honetan 15 egonaldi eskainiko dira gehienez.\nBigarrena.– Eskatzaileek bete beharreko baldintzak.\n1.– 18 eta 35 urte bitartean izatea 2019ko urtarrilaren 1ean.\n2.– Bizilekua Euskal Autonomia Erkidegoko lurraldetik kanpo izatea.\n3.– Ofizialki aintzatetsitako eta Euskal Etxeen Erregistroan inskribaturiko euskal etxe bateko bazkide izatea deialdia argitaratu baino hiru urte lehenagotik, gutxienez.\n4.– Gaztemundu programako egonaldiren baten onuraduna ez izatea, 2003an arautu zenetik.\n5.– Lan bat egin izana gai honi buruz: kide bakoitzaren euskal etxeak, kudeaketaren ikuspegitik, zer erronka duen etorkizunari begira; AMIA azterketa-matrizea sartu beharko da (ahuleziak, mehatxuak, indarguneak eta aukerak), hobetzeko proposamenekin, hala bada.\nGaztemundu prestakuntza-programara 2019rako 51.600 euro bideratu dira guztira, eta Euskal Autonomia Erkidegoaren 2019ko aurrekontuetan berariaz ezarritako aurrekontu-kredituetatik dator zenbateko hori.\nLaugarrena.– Eskabideak baloratzeko irizpideak.\n1.– Ebaluazio-batzordeak irizpide hauek erabiliko ditu aurkeztutako eskabideak baloratzeko:\na) Lanaren balorazioa (40 puntu, gehienez).\nb) Eskatzailearen parte-hartze maila kide den euskal etxearen bizitza sozialean (40 puntu, gehienez).\nc) Euskara jakitea (10 puntu, gehienez).\nd) Euskal Herrian inoiz egon gabekoa izatea (10 puntu).\nKanpo Harremanetarako Idazkaritza Nagusiak Kanpoan den Euskal Komunitatearentzako Zuzendaritzaren bitartez egingo ditu Gaztemundu programak berekin dakartzan kudeaketa-zereginak.\nA irizpidea: «Bideo grabaketaren balorazioa» (gehienez 40 punturekin baloratuko da).\nBaremazioa horrela egingo da:\n– Aztertutako erakundearen egungo kudeaketaren ikuspegia ematen duten lanak, AMIA azterketa-matrizea ere sartzen badute (ahuleziak, mehatxuak, indarguneak eta aukerak) (20 puntu, gehienez).\n– Aurreko alderdiez gain, aztertutako erakundean kudeaketa-hobekuntzak sartzeko proposamen bideragarriren bat dakartenak (20 puntu, gehienez).\nB irizpidea: «Eskatzailearen antzinatasuna eta parte-hartze maila kide den euskal etxearen bizitza sozialean». Euskal etxearen bizitza sozialean duten parte-hartze maila baloratuko da (40 puntu, gehienez).\n– Bazkidearen antzinatasuna kide den erakundean (10 puntu, gehienez ere).\nErantzukizun maila eskatzen duten zereginetan jarduteagatik:\n– Iraganean euskal etxea kudeatzen arduradun karguak izan dituztenei, baina ebazpen hau argitaratzen den egunean horrelakorik ez dutenei (5 puntu, gehienez).\n– Ebazpen hau argitaratzen den egunean berariazko zereginen baten erantzukizunen bat dutenei zuzendaritza batzordeen alorretik kanpo, hala nola gazte-taldeetan, dantzetan, liburutegian eta abarretan (5 puntu, gehienez).\n– Ebazpen hau argitaratzen den egunean, arduradun-karguak izatea zuzendaritza-batzordeetan, bokal gisa edo kudeaketa eginkizun orokorretan (10 puntu, gehienez).\n– Ebazpen hau argitaratzen den egunean erakundeko arduradun-karguren bat izatea; adibidez, erakundeko presidente, idazkari edo diruzain (10 puntu, gehienez).\nPuntu bat emango da dena delako euskal etxeko bazkidetza-urte bakoitzeko, eta puntu bat arduradun-karguan emandako urte bakoitzeko.\nC irizpidea: «Euskara jakitea». Euskararen ezagutza egiaztatzeari dagokionez, Euskal Etxeko presidentearen egiaztagiri baten bidez ziurtatuko dira, ikasten emandako urteen arabera. Bi puntu emango zaie HABEk edo beste erakunde ofizial batek onartu eta finantzatutako ikasturte bakoitzeko (10 puntu, gehienez)\nD irizpidea: «Euskal Herrian inoiz egon gabekoa izatea». 10 puntu emango zaizkio Euskal Herrian inoiz egon ez denari.\n2.– Hautaketa-prozeduran onartzeko, gutxienez 50 puntu lortu beharko dituzte eskaerek.\nBosgarrena.– Eskabideak aurkeztea.\n1.– Eskabideak hona bidali behar dira: Lehendakaritza, Kanpo Harremanetarako Idazkaritza Nagusia, Nafarroa kalea, 2, 01007 Vitoria-Gasteiz, edo Administrazio Publikoen Administrazio Prozedura Erkidearen urriaren 1eko 39/2015 Legearen 16.4 artikuluan jasotako edozein bide erabilita. Eskaerak formalizatzeko, oinarri hauei erantsitako inprimaki-eredua erabili beharko da, eta inprimakiak web orri honetan egongo dira interesdunen esku: www.euskadi.eus/euskaldunak\n2.– Agiri hauek erantsi behar zaizkio eskariari:\nb) Euskal etxeak emandako ziurtagiria, eskatzailearen bazkidetza egiaztatzeko, hau da, ofizialki aintzatetsitako eta Euskal Etxeen Erregistroan inskribaturiko euskal etxe bateko bazkide dela deialdia argitaratu baino hiru urte lehenagotik, gutxienez, eta baita eskatzaileak zenbateraino hartzen duen parte euskal etxearen bizitza sozialean, eta, hala bada, zuzendaritza-batzordeetako arduradun-karguetan edo kudeaketa-lan orokorretan, denboraldiak zehaztuta. Horrez gain, euskal etxeak adierazi beharko du bere kidea aukeratua izanaren ondorioz dagozkion betebeharrak ez betetzeak dakartzan gastuak itzultzeko ardura bere gain hartzen duela. Eskatzailearen parte-hartze mailaren inguruko txostena ere erantsi beharko du euskal etxeak.\nc) Euskal etxearen txostena: eskatzaileak noraino hartzen duen parte euskal etxearen bizitza sozialean, eta, hala bada, zuzendaritza-batzordeetako arduradun-karguetan edo kudeaketa-lan orokorretan, denboraldiak zehaztuta.\nd) Azterlana edo analisia, deialdi honen oinarrietan proposatutako gaiari buruzkoa.\ne) Euskaren ezagutzaren egiaztagiria.\nf) Eskatzailearen erantzukizunpeko adierazpena, Euskal Herria inoiz egon gabekoa dela adierazten duena.\n3.– Eskatzaileak sinatu behar du eskabidea.\nSeigarrena.– Eskabideak aurkezteko epea.\nEskabideak aurkezteko azken eguna 2019ko martxoaren 25a izango da.\nZazpigarrena.– Ebaluazio Batzordea.\nAbenduaren 23ko 316/2003 Dekretuaren 11. artikuluan aurreikusitako ebaluazio batzordeak honako kide hauek izango ditu:\n– Gorka Álvarez Aranburu jauna, Kanpoan den Euskal Komunitatearentzako zuzendaria, batzordeburua.\n– Andoni Martín Arce jauna, Kanpo Harremanetarako Idazkaritza Nagusiko funtzionarioa, bokala.\n– Benan Oregi Iñurrieta jauna, Kanpo Harremanetarako Idazkaritza Nagusiko funtzionarioa, bokala.\n– María Isabel Etxabarria Pérez andrea, Kanpo Harremanetarako Idazkaritzatik, batzordeko idazkaria.\nZortzigarrena.– Prozedura ebaztea.\nKanpoan den Euskal Komunitatearentzako zuzendariak ebatziko du Gaztemundu programaren deialdia, Ebaluazio Batzordeak egindako proposamena kontuan izanda.\nJAKINARAZPENETARAKO DATU PERTSONALAK:\nZer euskal etxetakoa:\nEgindako ikasketak edo zer ikasketa egiten ari den (kurtsoa adierazi):\nLanean egun: Bai ?\tEz: ?\nBaiezkoan, zein lanbide eta lanpostutan:\nAdierazi zenbat aldiz egon zaren Euskadin eta zer urtetan:\nEskatzaileak ez du diru-laguntzak edo laguntza publikoak jasotzea eragozten dion zehapen administratibo edo penalik, ez eta laguntzak jasotzeko gaitasuna kentzen dion lege-debekurik ere.\nData eta sinadura:\n* Inprimaki honekin batera, deialdi-ebazpenaren bosgarren oinarriko 2. apartatuan adierazitako dokumentazioa aurkeztu behar da.


Pura vida mae! - Arrosa\nIthaka Ukatuz 2018/11/28\nOraingoan indarrez beteriko abentura batekin gatoz! Aste honetako gonbidatua ez da lehendabiziko aldiz motxila bizkarrean hartuta dabilela munduan barrena. Gaurkoan Maddi Lakunzak 2017an Costa Ricatik barrena egindako ibilbidea azalduko digu, nola ez denbora horretan izandako bizipen ezberdinek pisu handi bat izango dutelarik.\nPrest zaudete oihan barruan murgiltzeko? Edo itsasoa gustukoago duzue? Abentura honetan denetik probatzeko aukera izango duzue. Sintonizatu Arraio Irratia eta begitazioa erabiliz une batean gure azaro hotzetik Ertamerikako berotara jauzi egingo dugu!!\nAsteazkenero lez 21:30tatik aurrera zuekin izango gaituzue FMko 99.3an!\nADI - Inuït taldearen jendetasuna\naz. Aza 28 , 2018\nPlayeruak eta gure Elena Azpeitia freelancearen estreinaldia Karmele Makazagarekin\nGAUR EGUR – Hauteskundeak Berezia\nAhoztar Zelaietaren itzulera!\nITHAKA UKATUZ – Etxetik urrunago ezin


2019/09/02 Herri-egitasmoak Kultur ondarea\nHerrietako kultur ondarea. Herritartasuna sustatzen\nGero eta globalizatuago dagoen mundu honetan, askotan urrun dugunaren gaineko informazio asko jasotzen dugu, eta etxekoa ez dugu ezagutu ere egiten. egoera hori gainditzeko, euskal herriko hainbat herritan, herri ondarearen gaineko proiektuak egiteko beharra ikusi dute udalek\nGaiak kezka eta interesa sortu du, eta esparru hori lantzeko hainbat ekimen garatzen ari dira. besteen artean, Hik Hasi ere aritu da herri batzuetan ondare kulturala berreskuratzeko proposamen lanak egiten.\nHerrietako kultur ondarea.pdf


Kooperatiben arteko lasterketa solidarioarekin bat egingo dute Riki Abad, Silvia Trigueros eta Beñat Arnaiz atletek - Debagoiena - Goiena.eus\nMirari Altube 2017-10-20 16:04\nMundukidek gertu du domekako III. lasterketa solidarioa. Urkuluko bazterrak korrikalariz beteko dira beste behin, eta egunean bertan ere eman ahal izango da izena. Aparteko hiru gonbidatu izango dituzte gainera aurten: Abad, Trigueros eta Arnaiz. Hiru atletek taldea osatuko dute.\nElkartasunak eta kirolak egingo dute bat urriaren 22an, Aretxabaletako Urkulu urtegiaren bueltan Mundukideren eskutik. Kooperatibetako langileek hiruko taldeak osatuta egingo duten lasterketarekin batera nordic walking modalitatea eta oinez egiteko aukera ere izango dira aurten. Izen-emate epea ez dago itxita, eta egunean bertan ere egin ahal izango da hiru modalitateetan. Oinezkoak eta nordic walking egingo dutenak 10:30ean abiatuko dira, eta lasterkariak, 11:00etan.\nAtleta ezagunen babesa\nMundukiderentzat eta Gerna elkartearentzat (Nafarroako gaixotasun arraroen elkartea) dirua batzeko elkartasun erronka jarri dute abian Mundukidek, Gernak eta Fagor Ederlan Taldeak (Tafallako lantokia). Hori horrela, Riki Abad nafarra korrika etorriko da Tafallatik Urkuluraino (145 kilometro) lasterketan parte hartzeko. Behin Urkulun, Silvia Triguerosekin eta Beñat Arnaiz aretxabaletarrarekin osatuko du taldea korrikan egiteko. Markel Irizarrek ere egingo du bat domekan, Mundukiderekin.


Open Ispilu: datu irekiak islatzen dituen ispilua - SPRI\nSPRI / Euskadinnova / Enpresa digitala / Open Ispilu: datu irekiak islatzen dituen ispilua\nOpen Ispilu: datu irekiak islatzen dituen ispilua\nOpen Ispilu gailuaren bidez, ispilu arrunt bat pantaila informatibo pertsonalizatu bihurtzen da.\nIrontec software ingeniaritzako enpresak eta The Makery berrikuntza eta prototipoen laborategiak elkarrekin garatu dute Open Ispilu proiektua, datu irekietan oinarritutako informazio baliagarria ematen duen ispilua. Gailu hori prototipo bertsioan dago oraindik, eta eduki pertsonalizatuak eskaintzen ditu kokapenaren arabera, hala nola eguraldia, garraiobideak eta albisteak. Administrazio publikoaren espazioetan, saltokietan, aisialdi zentroetan nahiz etxean erabiltzeko pentsatuta dago.\nIdeia sortu zen, asmoa zelako gailu bat sortzea eta gailu horren bidez Open Data Euskadi ekimenaren datu irekiak modu interaktibo eta erakargarrian bistaratzea. Proiektua kode irekiaren filosofian oinarritzen da, hala, software eta hardware libreko tresnak eta fabrikazio digitaleko prozesuak baliatzen ditu.\nIrontec enpresa bizkaitarrak garatu du softwarea, Open Data Euskadi ekimenaren datu bildumak erabiliz. Dispositiboa Raspberry PI batean oinarritzen da eta gailu horri GNU / Linux sistema eragile bat eta node JSdun zerbitzari bat instalatu zaizkio, azken hori arduratzen delarik sistema osoa kudeatzeaz. Bestalde, The Makery laborategiak ispilu prototipoa eraiki du 50‘’ko telebista batetik abiatuta. Lantaldeak zurezko karkasa bat egin du gailua inguratzeko, eta ispilu espia bat ere instalatu du, datuak bistaratu ahal izateko.\nOpen Ispilu gailuak informazio meteorologikoa, garraioei buruzkoa, ekitaldi interesgarriena eta albisteak eskaintzen ditu, baina sare sozialak ere integratzeko prestatuta dago. Horrela, txioak edo Facebookeko albisteak erakutsiko ditu, esaterako, saltoki bati buruz, edo toki zehatz bateko hiritarrei interesatzen zaizkien gaiei buruz. Lantaldea lanean ari da hobekuntza gehiago integratzeko, esaterako, iBeacon teknologia, zeinak erabiltzailearen dispositibo mugikorrarekin konektatuko lukeen ispilua, informazio pertsonalizatua eskaintzeko. Bestalde, keinu bidezko interakzio sistema bat ere ezar dakioke, sakontasuna detektatzeko 3D sentsore (Kinnect) baten bidez.\nOpen Ispilu gailua Eusko Jaurlaritzak antolatzen duen Datu Irekien Berrerabilpen Sarietarako aurkeztu dute. Izan ere, deialdi horren helburua da Open Data Euskadi ekimenak eskaintzen dituen datu-multzoetan oinarritutako aplikazio berritzaileen sorkuntza sustatzea.\nOpen Ispilu, The Makery laborategiko prototipoa


SANTA CLARA ISLAND - EMANALDI BEREZIAk - Surfilmfestibal - Donostia-San Sebastián\nSUP eta hamarretakoa Santa Clara irlan. Data Berria: Larunbata Ekainak 15!!!\nEzagutzen al duzu Santa Klara irlan bizi den sugandila iberiarra? Zatoz gure gondolin karabanarekin ezagutzera!\nBadiako argazki guztien protagonista eta Donostiako ikonoa da Santa Klara uhartea, eta Surfilmfestibalak orain arte bazterrak nahastu ez dituen hiriko leku mitiko bakarrenetako bat da. Beraz, aurten bat egin dugu C4SupCenter-ekin eta piknik sozial bat asmatu dugu, irlari merezi duen garrantzia eman eta, bide batez, surflariak Grosetik ateratzeko.\nPlana sinplea da: hartu SUP bat (Stand Up Paddle), txorizo ogitartekoa eta edaria, eta arraun egin irlaraino. Bertan elkartuko gara guztiok piknik komunitarioa eta autoeramangarria egiteko (norberak bere eraman behar du); altxorraren bila ere ibiliko gara, Patagoniaren eskaintzari esker.\nGondolin Klubaren instalazioetatik (Hernani kalea 7, 8. lokala) bi taldetan irtengo gara 13:00etan lehen aldiz arraun egiten dutenak eta 13:30ean sistema hau ezagutzen dutenentzat. 14:00ak aldera iritsiko gara uhartera eta 16:00ak arte lasai bazkaldu eta Marcelok izena emandako guztiei eskainitako sagardoa dastatzeko denbora izango dugu.\nSuper garrantzitsua da zure lekua erreserbatzea! Lehen aldiz probatzen dutenek 25 € ordaindu beharko dituzte, 4 pertsonako begirale bat izango dutelako, eta soilik materiala alokatzen dutenek, berriz, 18 €. Arin ibili, taulak berehala amaituko dira eta.\nEta arraun egitea gustuko ez baduzu, itsasontziz ere hurbil zaitezke (Motoras de la Isla, Ciudad de San Sebastián); goizeko 10:00etatik aurrera orduero irteten dira itsasontziak.\nSekulako plana noizbait iritsi behar lukeen udari ongi etorria egiteko…\nInformazio gehiago, baldintzak eta erreserbak\nLaguntzailea: C4Sup Center\nArgitaratze data: 2013 Ekaina 1


Peñascal Kooperatiba – SENDOTU AldiBerean\nHomeSendotu AldiBereanEntidades socialesPeñascal Kooperatiba\nBeharrean dauden pertsonen gizarteratzea eta laneratzea sustatzen dugu, kualifikazio profesionalaren eta oinarrizko prestakuntzaren bitartez.\nOinarrizko Lanbide Prestakuntza\nEnplegurako Lanbide Prestakuntza\nOrientazio Zerbitzua. Laneratze plan pertsonala egiten laguntzen dizu.\nEnplegu Zentroa, lan-eskaintzei buruzko informazioa jasotzeko eta zure zerbitzura jartzen ditugun baliabideak erabiltzeko.\nLan eginez ikasi:\nGure ibilbideak lan merkatura hurbiltzearen eta lan merkaturako irtenbidea erraztearen aldeko apustua egiten dugu.\nPrestakuntza Duala bultzatzen dugu, eta lankidetza estua dugu gure inguruko enpresekin; horrekin batera, ekintzailetza eta autoenplegu prozesuen alde ere egiten dugu.\nAberastasuna eta enplegua sortu nahi dugu inguruan, gure balioak eta estiloa errespetatuta. Horretarako, laneratze-enpresak sustatzen ditugu, esklusio arriskuan dauden edo lanak lortzeko zailtasunak dituzten pertsonek aukera bat eduki dezate\n1986. urtean hasi ginen Lanbide Prestakuntzaren eta Laneratze Soziolaboralaren arloan lan egiten, Bilboko Peñascal auzoan. Eskola-porrot handiarekin, kualifikazio profesional faltarekin eta langabezia maila altuarekin kezkatuta, eta enpleguen prekarietatea ikusita -balizko marjinalitate egoerak eragiten zituzten-, iturgintza eta soldadura tailer txiki bat abian jartzea erabaki zuen eskolapio eta hezitzaile talde batek, eta zortzi gazterekin hasi ziren.\nHasierako tailer hartatik, gaur egungo Peñascal Kooperatibara heldu gara. Gaur egun, 150 pertsona baino gehiagoko taldea gara; horietatik 60 inguru bazkide langileak gara, zortzi prestakuntza zentro ditugu Bizkaian, Gipuzkoan eta Nafarroan, eta zazpi enpresa-proiektu sustatzen ari gara.\nCarretera Bilbao Galdakano 10, 48004 Bilbao (Bizkaia)\nClase de pequeños arreglos de electricidad en el domicilio, módulo del certificado de atención sociosanitaria a per… https://t.co/QQSCVDS0OR21 days ago\nRT @caritas_bizkaia: Biozaki Nekazaritza baratzean bildutako baba landaketa eta kalabazen argazkia, Caritas Bizkaiaren proiektu agroekologi…21 days ago


03 iraila, 2018 1+1, Iritzia 487\nOporretara joateko asmoa azaldu zidan ezagun batek duela gutxi. Behar eta nahi zituela opor desiatuak, nahiz eta urte osoan langabezian egon. Azken hori ez zuen berak esan. Mutil lagunak, baina, aurpegiratu egin zion kapritxoa, gehiegizkoa zela esanez, ea lanik ez egiteaz nekatu den.\nKasu horrek beste bat ekarri dit gogora: gizarte laguntzak jasotzen dituztenek txakurra izatea deitoratu zuenarena, lotsagarritzat jotzen baitzuen beharragatik diru bat jasotzen ari den batek txakurra izatea. Izan ere, denok badakigu badaudela konpainia egiteko animalia merkeagoak, adibidez, arratoi bat. Ez da txantxa.\nBada gai honekin poemarik egin duenik ere, gizarte laguntzen harira, zinegotzi baten ateraldiari helduta. Esan nahi dut ez dela txantxa pobreziaren kontua. Ez, ez da. Berriki, Ane, beltz bat ikusi dut kalean emakume batek emandako diruarekin ogia eta freskagarri bat erosten. Goseak zegoen, antza. Ogiarena ondo iruditu zait, baina freskagarriarena gehiegitxo. Hortxe zuen ondoan iturria edan nahi bazuen!\nGehiegizko garai hauetan, horrelako epaiketak egitean, nork ez du faxista bat bere barruan?\nPasadizo horiek ezagun egin zaizkit niri ere, Maider. Bati entzun nion behin, gizarte laguntzak jasotzen dituztenei plasmako telebista oparitzen diela udalak. Beste behin, ezagutu nuen irakasle bat, benetan larrituta zegoena; diruz oso larri zebilen ikasle bat zuelako, egunero makinatik 50 xentimotako txokolatea hartzen zuena. Bazirudien hori zela arazoa. (Eta, ez, adin txikikoen pobrezia tasa altua). Dirua gehiegikerietan gastatzea. Edo, bestela esanda, dirurik ez duenak, dirua 50 xentimoko txokolatetan gastatzea.\nBatzutan, pentsatu izan dut, pobrezian dagoena, pobreago nahi genukeela, hau da, benetan, gaizki. Nabari dadila, «gure» eta «haien» arteko desberdintasuna.\nJende asko topatu dut gertu gehiegitan begiratzen diona ondokoari, berdinari, lankideari, ikaskideari, auzokoari. Plasmako telebistari, makinako txokolateari eta dirua ardotan gastatzen duenari. Eta agian, gutxitan, gutxiegitan, gainekoari. Gu nor garen, eta, haiek, nor diren benetan ahaztuta. Tarteka pentsatzen dut, ez ote den faxismo hori, egunerokoan, horren ohikoak bihurtu diren diskurtso arrazista eta faxista horiek, ez ote diren, benetan ongi errotzen ari.\n« Koban musika taldea: gaueko izaki bihurriak\nTartaloetxek 25 urte »


Hickman konderria (Tennessee) - Wikipedia, entziklopedia askea.\nHickman konderria (Tennessee)\n35° 48′ N, 87° 28′ W / 35.8°N,87.47°W / 35.8; -87.47Koordenatuak: 35° 48′ N, 87° 28′ W / 35.8°N,87.47°W / 35.8; -87.47\n1.586,37 km2 (%99.98)\nHickman konderria (ingelesez: Hickman County) Tennesseeko konderri bat da, Ameriketako Estatu Batuetan. Hiriburua Centerville da. 2010eko zentsuaren arabera 24.690 biztanle zituen, Hickman kilometro koadroko azaleran.\nHickman konderriak 1.586,7 kilometro koadro ditu. Horietatik 0,33 ura dira. Beste 1.586,37 lurra dira. Biztanleria dentsitatea 15,56 da.\n2010eko zentsoan bizi ziren 24.690 pertsonetatik 23.112 txuriak edo hispanoak dira. Horietatik hispano edo latino kategorian 455 dira. 1.102 beltzak edo afroamerikarrak. 118 amerikar natiboak ziren eta 2 Hawaii edo Pazifikoko irletako natiboak. 47 asiarrak ziren. Bestelako arraza bat kategorian 16 biztanle daude. Bukatzeko euren burua arraza bat baino gehiagotan 293 pertsonek kokatzen zuten.


Gozatu aire zabalean Ternua etxearen gizonentzako CAHIR poloarekin. Transpiragarria eta arina da, eta berehala lehortzen da. Izerdia xurgatu eta kanporatzen du, jarduera egin bitartean gorputza lehor egon dadin eta erosoago egon zaitezen. Horrez gain, bakterioen aurkako tratamendua du, usain txarra prebenitzeko. Mugimendu-askatasun bikaina emango dizute bai eskalada edo mendi-ibilaldiak egiten dituzunean bai bidaietan edo eguneroko eta aisialdiko beste jarduera batzuetan.\nMahuka motzeko poloa, bularraldean poltsikoa duena. Bizkor lehortzeko poloa; izerdia xurgatu eta kanpoaldera ateratzen du, gorputza lehor egon dadin ariketa egin bitartean. Bakterioen aurkako tratamendua du, usain txarra prebenitzeko.\nEhun konposaketa: 74% Poliéster 21% Algodón 5% Elastano


Gontzal - 2021-04-16 0\nEAJ-PNV, EH Bildu eta PSEk alde bozkatu dute, eta Elkarrekin Arrasate abstenitu, baina Ostalaritzaren inguruko udal-kudeaketak oposizioaren kritikak eragin ditu. 2021eko Ordenantza Fiskalen aldaketa proposatu zuen Udal-gobernuak atzoko Osoko Bilkura telematikoan, pandemiaren ondorioei aurre egiteko. Udalbatzak onartu zuen "ostalariei, jatetxeei eta elkarte gastronomikoei 2021eko urteko zabor tasan %50eko hobaria aplikatzea". Kontuan hartuta, normalean Udalak tasa hori sei hilabetean behin kobratzen duela, Udalak ez ditu igorriko "ostalaritza, jatetxe eta elkarte gastronomikoetako bigarren sei hileko zabor tasaren ordainagiriak igorriko,...\nTestua eta kartela: Arrasateko Bilgune Feminista, Arrasateko Emakumeon Mundu Martxa eta Pottogorriak. Atzo 75 urteko emakume bat hil zuen tiroz 77 urteko gizonezko bikotekideak, Miarritzen. Urtea hasi zenetik Euskal Herrian gertaturiko hirugarren hilketa matxista da. Indarkeria matxistak ez du mugarik, bizi garen sistema kapitalista patriarkalaren funtzionamenduaren ezinbesteko tresna delako, eredu honek sortzen dituen pertsonen arteko botere harremanak, menpeko harremanak bizirauteko eta mantentzeko erabiltzen duen baliabidea izanik. Horregatik, indarkeria matxistak lehen mailako arazo politiko, sozial, ekonomiko eta...\nArgazkia: EITB. Debagoieneko ESI gaur egun 78-79 urteko biztanleak txertatzen ari da, eta agindua edo helburuetako bat da 79 eta "70 urte artekoak, Pfizer-ekin txertatzea". 80 urtetik gorako pertsonei dagokienez, "lehen dosiaren txertaketa bukatzear gaude" azaldu du gaur Debagoieneko ESIko Zuzendaritzak. Era berean, pertsonen kolektibo berbera "dagoeneko bigarren dosiarekin" txertatzen hasi dira "eskualde osoan". Debagoieneko ESI 65-60 adin tarteko pertsonak "Astrazeneca-rekin txertatzen ari da", eta zehazki "gaur egun 63-62 urte artekoak txertatzen gabiltza". Oro har, "laugarren olatu honen...\nArgazkia: JMVM. Garrastegitarrak XVI. mendean bazeuden Arrasaten, ziurrenik Angiozartik iritsiak, bertan baitauka leinuak bere jatorri-baserria. Zaharragoa da Arrasaten Oleaga sendia, Juan Carlos Guerrak horien gain ematen dituen lehen erreferentziak XIV.koak baitira. Irakurtzen jarraitzeko klikatu hemen\nEskualdeko beste udalerrietan, atzo ere, ondoko positibo kopuruak izan ziren: Bergaran 3, Aretxabaletan 2, Oñatin 19, Eskoriatzan 3 eta Antzuolan 1. Positiboen inguruko buletina\nDonostiako Anoeta miniestadioaren pistan, atletismoko lehen mailako Euskadiko Kluben txapelketa aire zabalean lehiatuko da asteburu honetan. Txapelketan hiru arrasatearrek hartuko dute parte. Real Sociedadeko taldearekin pertika jauziko proban Istar Dapena arituko da, eta jauzi hirukoitzeko proban Eneko Carrascal. Pertika proban ere Maialen Axpe arituko da Atletiko San Sebastian taldearekin. Ordutegiak: Apirilak 17, larunbata: Eneko Carrascal: Jauzi hirukoitza 15:00etanMaialen Axpe: Pertika jauzia 15:00etanIstar Dapena: Pertika jauzia 17:15ean\nSententziak ebatzi du 24 hilabetetan zehar ordaintzekoa dela. Izan ere, frogatutzat eman du gidariak 2019an Seat Toledo bat gidatzen ari zela Arrasaten "jakinik gidabaimeneko puntu guztiak galduak zituela". Auzitegiak frogatutzat eman du akusatua "2019ko apirilaren 28an, 06:41ak aldera, Seat Toledo gidatzen ari zela", "GI-627 errepidetik, Arrasaten". Sententziaren arabera, gidariak "jakin bazekien ezin zuela gidatu, gidabaimeneko puntu guztiak galduak zituelako". Epaileak kontuan hartu zuen gidariak "aurrez ere arau-hauste berbera egina zuela", "2018ko sententzia batek jaso bezala". Auzitegiak frogatutzat eman...\nDagoeneko 5 hilabete igaro dira, azaroan “12 ikastetxe 12 tontor” ekimena martxan jarri genuenetik. Harrezkero, 1500tik gora argazki jaso ditugu, 185 ikaslek parte hartu dutelarik. Une honetan, 75 gaztek lortu dute erronka amaitzea, hau da, bailarako 12 tontor igotzea. Jasotako argazki guztiak esteka honetan dituzue ikusgai. Aste Santuetako oporretan ere, burubelarri ibili dira LEK-eko familiak erronka burutu nahian. Horren adierazgarri, epe horretan jaso ditugun 300 argazkiak. Beraz, oraindik ere ikasle askoz gehiagok erronka amaitzea aurreikusten...\nAVESANTES elkarteak bulliyngari eta ziberbulliyngari buruz biharko antolatu zuen hitzaldia bertan behera geratu da, antolakuntzarekin zerikusirik ez duten arrazoiengatik. Elkarteak jakinarazi digunez, asmoa aurrerago egitea da.\nGoizeko 9:45ak aldera kamioi batek eta txirrindulari batek ezbeharra izan dute Ulmako biribilgunean, Zubillaga auzoan. Istripuaren ondorioz, txirrindularia zauritu egin da, eta Debagoieneko ospitalera...\nAlbisteakMondraberri - 2021-04-11 1\nIngeniaririk gabeko ingeniaritza lana [Testua: Ramon Ugalde]\nUdalaitzen gurutzeaz, Asenzioko monasterioaren horma zaharrez, eta Elorrio aldean dauden mapa eta Erregetxoren gurutzeaz aparte, badago beste lan arkitektoniko aipagarri bat, jende askori orain...\nLekua: Kulturate (Areto Nagusia) Arrasate Eguna eta ordua: apirilak 12, astelehena, 18,30 Antolatzailea; La Fec-Euskadi Laguntzaileak: Debagoieneko Ezker Kultur Gunea, SOS amatxu, DMD-DHE. FEC-Euskadi, Herritarren Europaren aldeko Fundazioa,...\nELA sindikatuak adierazi du ospitalearen superabitak ahalbidetzen duela soldaten igoerak. "Arrakala murriztu behar da behar da garbitasuneko langileen artean". Lan-baldintzak "okertu dira eta ondorioz...\nHerritarrentzako, komertzioentzako,… bilera hauetan PERIA aztertuko da. Bi helburu nagusi ditu EH Bilduk: "iritziak jasotzea" eta koalizioaren "ekarpenak partekatzea". Zabalik dago Arrasateko Herrigune Historikoa eta...\nMaya Amrae eta Irantzu Varela feministak 'Feminismoa eta arrazismoa' hitzaldia eman dute, Julia Mongeren moderatzaile lanarekin. Ekitaldia antolatu egin zuten Zas! (Zurrumurruen Aurkako Sarea), Arrasateko...\nGuardia zibilek 4 pertsona atxilo hartu dituzte, preso ohiei egindako ongietorrien harira. Atxiloketak Gernikan, Agurainen, Lizartzan eta Zarautzen egin dituzte. Estatu espainiarreko Entzutegi Nazionalak aginduta,...\nEAJ-PNV, EH Bildu eta PSEk alde bozkatu dute, eta Elkarrekin Arrasate abstenitu, baina Ostalaritzaren inguruko udal-kudeaketak oposizioaren kritikak eragin ditu. 2021eko Ordenantza Fiskalen aldaketa proposatu...\nTestua eta kartela: Arrasateko Bilgune Feminista, Arrasateko Emakumeon Mundu Martxa eta Pottogorriak. Atzo 75 urteko emakume bat hil zuen tiroz 77 urteko gizonezko bikotekideak, Miarritzen....\nArgazkia: EITB. Debagoieneko ESI gaur egun 78-79 urteko biztanleak txertatzen ari da, eta agindua edo helburuetako bat da 79 eta "70 urte artekoak, Pfizer-ekin txertatzea". 80...\nArgazkia: JMVM. Garrastegitarrak XVI. mendean bazeuden Arrasaten, ziurrenik Angiozartik iritsiak, bertan baitauka leinuak bere jatorri-baserria. Zaharragoa da Arrasaten Oleaga sendia, Juan Carlos Guerrak horien gain...\nSententziak ebatzi du 24 hilabetetan zehar ordaintzekoa dela. Izan ere, frogatutzat eman du gidariak 2019an Seat Toledo bat gidatzen ari zela Arrasaten "jakinik gidabaimeneko...


Kale antzerkia laborategia Kontadoresen maiatzak 2 eta 9 Kale antzerkia laborategia Kontadoresen maiatzak 2 eta 9\nKale antzerkia eremu urbanoan eta aire librean gertatzen da. Publikoak ikuskizunaz goza dezake, ordaindu gabe, oihalik gabe, eta aktoreak eta publikoa hurbil-hurbil daude. Hainbat leku izan litezke agertoki: plazak, merkatuak, geltokiak, kaleak… Trapu Zaharra kale antzerki talde beteranoak gidatuta, kale antzerkia egiteko gakoak zeintzuk diren ikasi ahalko dugu. Lehen saioan, antzerki diziplina horren ibilbidea azalduko digute eta, bigarren saioan, euren azken kale antzerki piezaren sormen prozesuaren xehetasunak emango dizkigute.\nDinamizatzailea: Trapu Zaharra Antzerki Taldea\nDatak: maiatzak 2 eta 9\nPlazak kopurua: 10 pertsona


Dbus-ek bere 500. autobusa gehitu du bere flotan | DBUS\nDbus-ek bere 500. autobusa gehitu du bere flotan\nDbus autobus hibrido berriak gehitzen ari da bere flotan, eta datozen egunetan aurkeztuko dira autobus horiek. 14 ibilgailu berri etorriko dira eta horien artean egongo da flotako 500. autobusa, kontuan izanda Konpainiaren zati izan diren autobusak eta trolebusak. MAN etxearen Lion’s City NL HIBRIDO autobusa da (A37), eta 804 zenbakia ezarri zaio Dbusen flota osoaren barruan. 500. autobusa ibilgailu hibrido bat da, eta igorpenak %25 inguru murriztea ahalbidetzen du, antzeko ezaugarriak dituzten autobus dieselen aldean.\nDbus 1886an eratu zen, Donostiako Tranbia Konpainia izenarekin, eta historiako 133 urte hauetan hainbat teknologiatako ibilgailuekin funtzionatu du. Odol trakzioa zuten edo animaliek tiratutako tranbiekin hasi zen eta ondoren tranbia elektrikoak sartu zituen, eta gerra zibilaren aurretik lehen autobusa sartu zuen bere flotan. Autobus horiek urte gutxitan egon ziren zerbitzuan, eta 1944an tranbia elektrikoak baino ez zeuden flotan.\n1948an, lehen trolebusak sartu ziren (trakzio elektrikoko autobusak) eta autobus batzuk erosi ziren hiriak zeuzkan elektrifikatu gabeko lineetarako. 1973az geroztik flotan autobusak baino ez dira egon. 2011n Dbusek lehen autobus hibridoa sartu zuen bere flotan eta 2014an lehen autobus %º100 elektrikoa.\nOndoren datozen 5 ibilgailuak Konpainiak bere autobus eta trolebusen flotan sartu zituen 1., 100., 200., 300. eta 400. Ibilgailuak dira\nData: 1934a gutxi gorabehera.\nFlota barruan zuen zenbakia: 1\nAutobus diesela, Tolosan Hijos de Ildefonso Eizagirre sozietateak jarritako karrozeriarekin.\n(Argazkia: Trenaren Euskal Museoa)\nData: 1961a gutxi gorabehera.\nModeloa: BUT Q1 (British United Traction)\nMatrikula: Matrikularik gabe\nFlota barruan zuen zenbakia: 91\nBi solairuko trolebusa, London Transport Executiveri erosia.\n(Argazkia: Jean-Henri Manara)\nModeloa: Pegaso 6038\nFlota barruan zuen zenbakia: 206\nAutobus diesela, Burillo jarritako karrozeriarekin. Hiru atedun lehen autobusa flotan.\n(Argazkia: Jokin Larrañaga)\nModeloa: Mercedes O405N2\nFlota barruan zuen zenbakia: 523\nAutobus diesela, Burillo jarritako karrozeriarekin. Mugikortasun urria duten pertsonentzat solairu baxua eta arrapala zituen lehen modeloa izan zen.\nModeloa: MAN Lion´s City\nMatrikula: 5384 GDN\nFlota barruan zuen zenbakia: 709\nAutobus diesela, MANek jarritako karrozeriarekin eta egungo irudi korporatiboarekin.\n(Argazkia: Sergio Ibañez)


Elika sostenibilidad | Elikagaien eta edarien sektorerako ingurumen-kudeaketaren arloko jardunbide egokiak - Elika sostenibilidad\nBidaltze data 24 urria, 2018\nEuropako Batzordearen Ikerketa Zentro Erkideak (JRC, Joint Research Centre) txosten bat argitaratu du; txostena sektore-erreferentzia hau garatzen laguntzeko esparruan gauzatu da: “EMAS-Elikagaien eta edarien fabrikazio-sektorerako dokumentua”.\nDokumentu hori aurretik egindako zenbait prestaketa-azterketatan oinarrituta dago, eta honako hauek egin dituzte azterketa horiek: Andaluziako Teknologia Institutuak (IAT, Espainia), Nekazaritzako Elikagaien Industriaren arloko Ikerketarako Elkartea (AINIA, Espainia) eta Oakdene Hollins (Erresuma Batua).\nTxosten honetan, elikagaiak eta edariak fabrikatzen dituztenek ingurumen-kudeaketan jarraitu beharreko jardunbide egokiak azaltzen dira. Ingurumen-kudeaketaren arloko jardunbide egokiak dira elikagaien eta edarien fabrikatzaileek ezar ditzaketen teknikak, neurriak eta ekintzak, ekoizten dituzten produktuen balio-kate osoan ingurumena ahalik eta gutxien kaltetzeko. Jardunbide horiek sektoreko adituek identifikatu zituzten, ingurumenaren arloan aitzindariak direnek ezarritako praktikak oinarri hartuta.\nTxosten honetan, elikagaiak eta edariak fabrikatzen dituzten guztiek ingurumen-kudeaketan aplika ditzaketen jardunbide egokiak azaltzen dira. Hauek dira:\nIngurumenaren arloko ebaluazioa egitea.\nHornidura-katearen kudeaketa iraunkorra egitea.\nGarbiketa-lanak egitea eta energia-eraginkortasuna hobetzea.\nEnergia berriztagarriak erabiltzea.\nGarraioa eta banaketa-operazioak optimizatzea.\nHoztea eta izoztea.\nElikagaien soberakinak saihestea.\nGainera, bederatzi azpisektoretarako berariazko jardunbide egokiak ere aurkeztu dira. Hauek dira azpisektoreak:\nHaragiaren eta eskortako hegaztien haragi-produktuen ekoizpena.\nGazta fabrikatzeko operazioak.\nOgiaren, gaileten eta pastelen fabrikazioa.\nIngurumen-kudeaketaren arloko jardunbide egokiez gain, txostenean zeinbait adierazle ere identifikatzen dira; adierazleok egokiak dira sektore bakoitzeko ingurumenaren arloko zereginetarako, eta jardunbide egoki bakoitzari lotuta daude, baita bikaintasunerako erreferentzia-puntuei ere, posible denean, aitzindariek lortutako garapen-maila aintzat hartuta.\nTxosten hori elikagaien eta edarien fabrikatzaileek erabil dezakete, ingurumenaren arloan egiten duten lana hobetzeko ekintza erabilgarriak identifikatzeko informazio-iturri gisa.\nHori oinarri hartuta, EMAS (EBko Ikuskaritza eta Kudeaketa Ekologikorako Eskema) sektorekako erreferentzia-dokumentua sortu zen, elikagaien eta edarien fabrikazioaren sektoreko ingurumen-kudeaketarako jardunbide egokiei buruzkoa (1221/2009 Erregelamenduaren (EE) 46. artikuluan ezarritakoarekin bat).\nEMAS erreferentzia-dokumentua, elikagaien eta edarien sektoreko ingurumen-kudeaketarako jardunbide egokiei buruzkoa


BCC Innovation-ek proiektu hau aurkeztu du: “Gastronomía 360º: COVID-19aren ondoren sektorean sor daitezkeen lau egoera” - Basque Culinary Center\nBCC Innovation-ek proiektu hau aurkeztu du: “Gastronomía 360º: COVID-19aren ondoren sektorean sor daitezkeen lau egoera”\nKoronabirusak eragindako krisiak agerian utzi du ziurgabetasun handiko uneak bizitzen ari garela. Testuinguru horretan, BCC Innovationek txosten hau egin du: “Gastronomia 360º: COVID-19aren ondoren sektorean sor daitezkeen lau egoera”. Txosten horren helburua ez da etorkizuna iragartzea, baizik eta testuinguru berriak imajinatzen eta horien konplexutasuna esploratzen laguntzea, egungo egoera sozioekonomikoa aztertuz eta COVID-19aren ondorengo hilabete eta urteetan sor daitezkeen egoerak proiektatuz. Asmoa da ikuspegi bat eta hausnarketarako bide bat eskaintzea, gastronomiaren balio-kateko enpresa eta eragileek beren lehiakortasuna eta erresilientzia indartu dezaten eta, hala, jarduketa berritzaileak susta ditzaten.\nProspektiba-ariketa horren oinarrian dago Basque Culinary Centerrek eta bere Gastronomiako Zentro Teknologikoak (BCC Innovation) gastronomia ulertzeko duten modua. Ikuspegi integral hori abiapuntu hartuta, balio-kate osoan egon daitezkeen aldaketak aztertzen dira, eta aintzat hartzen da balio-kate horrek beste sektore batzuekin izan dezakeen interakzioa ere (osasuna, turismoa, etab.).\nEgoera posibleak proiektatze aldera, BCC Innovationeko taldeak gastronomiaren sektorean sortu diren zenbait ziurgabetasun –orokorrak eta espezifikoak– hartu ditu erreferentzia gisa; besteak beste: egoera makroekonomikoa nolakoa izango da COVID-19aren lehen boladaren ondoren? Krisialdiko irteera L, U, V edo W formakoa izango da? Nola aldatuko dira kontsumitzaileak? Horrek guztiak zer-nolako eragina izango du enpresen negozio-ereduetan? Zer negozio-aukera berri sor daitezke?\nTxostenaren egileek esparru metodologiko bat garatu zuten, eta horren oinarria krisialdiaren ondoren gastronomiaren sektorea zehaztu dezaketen testuinguru sozioekonomiko eta politikoko 5 faktore kritiko identifikatzean datza. Prospektiba-ariketa sistematiko baten bidez, faktore kritiko horietarako zenbait emaitza proiektatu dira, eta azkenean lau egoera desberdin zehaztu dira. Egoera bakoitzean dagokion testuinguru sozioekonomiko eta politiko makroa aztertzen da, irakurlea testuinguruan jartzeko, eta ondoren, egoera bakoitzean sektore gastronomikoak izango lituzkeen eraginen, erronken eta aukeren azterketa sakona egiten da.\nTxostenak Jim Dator-en “lau etorkizunen” eredua du oinarri; izan ere, eredu horrek aukera ematen du aldaketa dimentsioaniztuna behatzeko eta horren konplexutasuna aztertzeko, aldi berean testuinguru desberdinak sortuz. Horrez gain, egoera bakoitzean hauek ere lantzen dira: zantzuekin erlazionatutako alderdiak, egoera makroaren gakoak, horren testuinguru ekonomiko, politiko eta sozial zehatza definitzen duten ideia nagusiak, eta gastronomian dituen inplikazioak (balio-kateko sektoreetan arreta jarriz: ekoizpena, industria, banaketa, merkaturatzea eta kontsumitzaileak –egoera bakoitzerako berariaz zehazten dira–).\nHauek dira COVID-19aren ondoren sor daitezkeen lau egoerak: “Hemen ez da ezer gertatu”, “Egon lasai, jarraitu aurrera”, “Akats sistemikoak” eta “XXI. menderako ikasitako lezioak”. Egoeraren zantzuak.\n1) Jarraipena. “Hemen ez da ezer gertatu”: sektorea azkar leheneratzea eta normaltasunera itzultzea ditu oinarri. Enpresa-mailan, hauek dira egoera honen ezaugarriak: gastronomiaren sektoreko eragile handiak finkatzea, berrikuntza irekiko prozesuek gora egitea eta sektorearen digitalizazioa bizkortzea, salmenta-, segurtasun- eta higiene-kanal berriak sustatzeko. Kontsumitzaileei dagokienez, “galdutako denbora berreskuratzeko” asmoa deskribatzen du; hori dela eta, marketin agresiboa egiteko beharra aurreikusten da, eskaria areagotzeko eta sektorea leheneratzeko.\n2) Ordena eta kontrola. “Egon lasai, jarraitu aurrera”: egoera honetan, disrupzio ekonomiko eta sozialeko aldi luzeagoa espero da, eta aurrerago kontrol-neurriak eta mugimendu-murrizketak ezartzea. Enpresa-mailan, hauek dira egoera honen ezaugarriak: Gobernuaren protekzionismoa eragile eta industria handiei dagokienez, eta Gobernuaren laguntzak areagotzea eta digitalizazioa erabiltzea trazabilitatea bermatzeko eta online erosteko nahiz etxean kontsumitzeko esperientzia berriak sustatzeko, aldi berean kontsumitzaileei balio ukigarria transmititzen saiatuz. Elkartasunaren balioak garrantzi handia du.\nKontsumitzaileei dagokienez, lehentasuna ematen diote “tiket” erako establezimendu ertain-moderatuetara joateari, eta kontsumo tradizionalera itzultzen dira. Egoera honetan, kontsumitzaileak oreka bilatzen du segurtasunaren, konfiantzaren eta preziorik onenen artean, eta lehentasuna ematen die hemengo markei, “betikoei”.\n3) Kolapsoa. “Akats sistemikoak”: egoera honetan, arazoak larriagotu eta atzeraelikatu egiten dira, tentsioak gero eta handiagoak dira eta sistemak paralizatuta edo gainezka eginda daude.\nEnpresa-mailan, hauek dira egoera honen ezaugarriak: nekazaritza-sektorea berregituratzea, atzerriko langileak falta direlako; ETEak eta langabezia desagertzea; tokiko merkatua bertan behera geratzea, inportatutako elikagaien prezioak baxuak direlako; eta eskainitako produktuen aukera murriztea.\nKontsumitzaileen artean mesfidantza da nagusi. Behar-beharrezko produktuak baino ez dituzte erosten, eta prezioa da garrantzia duen faktore bakarra.\n4) Eraldaketa. “XXI. menderako ikasitako lezioak”: erakargarriena da, egungo arazoaren jatorrira jotzen duelako; hain zuen, iraunkortasunerantz eta eredu-aldaketarantz egitea eskatzen du. Egoera honetan, pandemiak eragindako krisia gizartea berrantolatzeko erabiltzen da, eta sistema berriak sortzen dira, erresilienteagoak, bidezkoagoak eta iraunkorragoak; horretarako, aurrez bizitako egoeretako jardunbide egokiak hartzen dira aintzat.\nEnpresa-mailan, hau da egoera honen ezaugarri nagusia: jarduera modu iraunkorrean berraktibatzeko pizgarriak, bat etorriz Europako Itun Berdearekin; horrek berekin dakar lan eta formatu berriak sortzea. Enpresa-lankidetza eta -kooperaziorako eredu bat ezartzen da, eta tokiko produktuen ekoizpenak eta kontsumoak gora egiten dute; hala, balio handiagoa ematen zaie iraunkortasunari eta biodibertsitateari. Big Data eta beste teknologia aurreratu batzuk funtsezkoak dira egoera hau gauza dadin.\nKontsumitzaileari dagokionez, kontsumo osasungarriaren joerak bizkortu egiten dira: flexitarianismoa, proteina alternatiboa, moderazioa… Horrez gain, “zuk zeuk egin” mugimenduak ere gora egiten du.\nAukera gutxi daude egoera horietako bat bere osotasunean sortzeko, baina egoera bakoitzaren gakoak identifikatzeak eta egoerak sakon aztertzeak ahalbidetu egiten du errealitatea informazio eta prospektiba gehiagorekin behatzea. BCC Innovationek baikortasunerako deia egiten du: “etorkizuna harekin amestera ausartzen direnena da”. Halaber, gogorarazten digute ziurgabetasun-uneetan bereziki garrantzitsua dela “zer egin” ez ezik, “nola egin” ere pentsatzea. Enpresaren egonkortasuna lehenetsi ondoren, garrantzitsua da ulertzea zer bide hartu nahi dugun negozio gisa, eta adi egotea abiada bizian eraldatzen diren errealitateetan sor daitezkeen aukera berriei. Amaitzeko, enpresa guztiek beren errealitate berria diseinatzeko garaian planteatu beharko dituzten hainbat kontu biltzen ditu dokumentuak.\nTxosten osoa BCC Innovationen webgunean dago eskuragarri, doan. Zentro Teknologikoak adierazi du uztailean hainbat jarduera gauzatuko dituztela, hala nola webinarrak eta mahai-inguruak, txosten honen edukia zehaztasunez lantzeko. Horri esker, gastronomiaren balio-katea osatzen duten konpainiek txosten hau gida gisa erabili ahal izatea lortu nahi dute.\nBCC Innovation Basque Culinary Centerren Gastronomiaren Sektoreko Zentro Teknologikoa da. Zentro horren xedea da gastronomiari eta sukaldaritza-esperientziari buruz ikertzea eta ezagutza aplikatua sortzea. Ezagutza hori gastronomiaren balio-katean parte hartzen duten eragile guztiei helarazten zaie, baita gizarte osoari ere.\nBCC Innovationeko taldea diziplina anitzekoa da: besteak beste, chefak/Gastronomia Zientzietako graduatuak eta Nutrizioko, Biologiako, Kimikako, Elikagaien Teknologiako, Nekazaritza Ingeniaritzako eta Enpresen Administrazioko lizentziatu eta doktoreak. Diziplina anitzeko lan eta ikuspegi horri esker, BCC Innovationek emaitza erabat berritzaileak lortzen ditu; horretarako, ezin hobeto uztartzen ditu sormena eta gaitasun zientifiko-teknologikoak.\nHonela egituratuta daude BCC Innovationen ildoak:\n● Sukaldaritza-berrikuntza. Balio gastronomiko handiko produktu berriak diseinatzen eta garatzen dituzte elikaduraren eta sukaldaritzaren industriarako.\n● Ekintzailetza. Gastronomiaren balio-kaltea eraldatuko duten proiektuak sustatzen dituzte, baita oinarri teknologikoa duten enpresa berrien sorrera ere. Ildo honetan, Culinary Action! proiektua nabarmendu behar da, gastronomiaren arloko startup-en azeleragailua.\n● Berrikuntza teknologikoa LABe – Digital Gastronomy Lab-ekin. Berrikuntza irekiko living lab horren xedea da produktu, zerbitzu eta esperientzia berriak esperimentatzea, beste batzuekin batera sortzea, probatzea eta ezagutaraztea, gastronomiaren eta ostalaritzaren sektoreetarako.\n● Gastronomia eta osasuna, eta gastronomía eta ekonomia zirkularraren (iraunkortasuna) inguruko ikerketa. Project Gastronomía proiektua nabarmentzen da, non bere helburua etorkizuneko elikagai ekosistema isladatzea den, aurre egiteko estrategiak planteatu daitezen.


Egiari Zor. Sorrera dokumentua\nAzken mende luzeetan Euskal Herria ukatu egin dute eta eraso egin diote; 1936ko matxinada militarraren ondorengo urteetan izan dira ugarien era guztietako eskubide urraketak eta krimenak. Sustrai sakoneko gatazka politikoa dago, Espainiako eta Frantziako Estatuek inposizioaren eta biolentziaren bidez sustatua. Azken bost hamarkadetan gatazka armatua ere izan da, eta horrek ehunka pertsona hiltzea eta milaka zauritu, torturatu, espetxeratu eta mehatxatu izatea eragin du. Eskubide indibidualak ez ezik, eskubide kolektiboak eta politikoak ere nabarmen kaltetu dira, frankismotik eratorritako sistema politikoaren eta instituzionalaren funts demokratiko eskasa edo hutsa are eskasago bihurtuz. Estatuek eskubideak urratzeko eta haien sistema inposatzeko estrategia errepresiboak erabili baino ez dute egin, une oro gatazkaren oinarri politikoa ukatuz eta haren ondorioak isilaraziz.\nAgiri hau sinatzen dugunok estatuen estrategia horren ondorioz asasinatutako edo hildako pertsonen senitartekoak edo testuinguru horretan bertan zauritutakoak edo torturatutakoak gara. Azken 50 urteotan, gatazkarekin lotuta, sektore sozial, lan arloko eta herrikoi zabalen aurka bideratutako errepresioa sufrimendu sorburu ukaezina izan da. Guk, gatazkak beste pertsona asko ere kaltetu dituela jakitun, aipatutako epe horretan estatuen errepresioaren eta gatazkaren ondorioz hil diren, zauriak jasan dituzten edo torturatuak izan diren pertsona guztien oroimena eta duintasuna aldarrikatu nahi dugu. Borroka armatuaren eraginez senitarteko bat galdu dutenen sufrimendua ulertzen dugun bezala, haien sufrimenduarekiko sentsibilitate beretik, gurearekiko eta estatuen errepresioa jasan dutenen memoriarekiko errespetua eskatzen dugu.\nBesteen mina onartzen dugu, baina ez dugu biolentzia ezberdinek kaltetutako pertsonak parekatzea eskatzen. Tratuari dagokionez, ezin dira biktimak bereizi eskubide urraketaren egileen edo momentu historikoaren arabera. Urraketa bera bada, bai onarpenak bai ordainak berak izan behar dute. Baina hildakoen eta sufrimenduen arteko diskriminazioa onartzen ez dugun era berean, gatazkaren ondorioz hildako pertsona guztion arteko homologazioa eta parekotasuna ere ez datoz bat gure ikuspegiarekin.\nGaur egungo egoera politikoaren harira, EAEko Legebiltzarreko Poliziaren Gehiegikerien Biktimen Batzordea kritikatu nahi dugu. Baita garaile eta garaituen erretorikan oinarritutako eta lehen mailako eta bigarren mailako biktimak bereizten dituen gure etorkizun hurbilari buruzko kontakizuna kontakizun bakar bihurtu nahi duten ekimen instituzional sortak ere. Salatu egiten ditugu partzialak direlako, denboran mugatuak, baztertzaileak eta zigorgabetasunaren konplize. Horiek babesten dituzten alderdiek errealitateari muzin egiten diote eta egia mugatzen edo itxuraldatzen dute. Eragile batzuek arlo honetan estatuek izan duten ardura onartzen ez duten bitartean, Euskal Herrian gertatutakoari buruz zabaltzen duten kontakizun osatugabea, abiapuntutik beretik, akastuna izango da. Faltsua izango da.\nAgiri hau sinatu dugun pertsonek EGIARI ZOR Fundazioa sortzea erabaki dugu, adierazitako kezkei bide emateko. Fundazioaren jarduera eta adierazpide publikoen oinarriak honako hauek izango dira:\n1.- Gure jardueraren helburuak errespetua, egia osoa lortzea eta ezagutza eta ordaina izango dira. Fundazioak saioa egingo du jasan dugun errealitatea ezagutarazteko eta partekatzeko, konponbide gakoan jarrita. Era horretan, bide eraikitzaile eta konpontzailea ireki nahi dugu geure errealitatearen arlotik ere, Euskal Herrian abiatutako prozesuaren fase eta epe bakoitzean helburu zehatzak bilatuz eta lortuz. Helburu hori lortzeko, etengabe eragile politiko, sindikal eta sozialengana, erakundeengana eta komunikabideengana joko dugu. Ez dugu onartuko errealitatearen geure kontaketa kontuan ez hartzea.\n2.-Giza eskubideen bortxaketa larriak jasan dituztenez, hildako pertsona guztien memoriarentzat eta kaltetu guztientzat errepresaliatu izaera onartzea exijituko dugu, baita maila instituzionalean eta sozialean erabateko onarpena ere. Aldi berean, estatuek, erakundeek eta alderdi politiko gehienek onartu eta nork bere gain hartu beharko dute giza eskubideen urraketan izan duten ardura; esaterako, gerra zikinean, torturan, poliziaren biolentzian, deportazioan, espetxe politikan eta abarrean. Hori egiten ez duten bitartean, gure egitekoa izango da etengabe gogoraraztea.\n3.-Egia osoaren bilaketan Egiaren Batzordea oinarrizko tresna da. Haren lana eraginkorra izan dadin eta elkarbizitza demokratikoari lagun diezaion, batzorde independente gisa osatu beharko da, Euskal Herri osoa erreferentziatzat hartuta, eta matxinada militar frankistaren garaitik gertatutakoa hartu beharko du kontuan. Justizia trantsizionala edo konponbiderako justizia eta nazioarteko legediak giza eskubideen arloan jasotzen dituen irizpideak izango ditu oinarri. Gure egia marko horretara eramateko konpromisoa hartzen dugu publikoki.\n4.- Ordaina eta justizia elkarlotuta daude. Dena dela, ordaina ez da inoiz erabatekoa izango, ezerk ez dizkigulako hildako gure senideak itzuliko. Nazioarteko legediak arlo sozialean, instituzionalean eta ekonomikoan jasotzen dituen ordain arauak eta sistemak betetzea exijituko dugu, ordea. Justiziari dagokionez, ez dugu Espainiako eta Frantziako epaitegietan sinesten eta ez dugu haiengandik ezer espero; haien mespretxua nabarmena izan da urte luze hauetan. Gure senitartekoen heriotza eta gure eskubideen urraketa eragin eta ezarri zuen justizia hutsalak ez ditu orain gure eskubideak bermatuko. Dena dela, ikertzearen eta dagokien erakundeen aurrean salaketa aurkeztearen bidea bultzatuko dugu, gertaera ilunak edo suizidio faltsuak argitzeko edo desagertutakoak aurkitzeko eraginkorrak diren heinean. Ahalik eta esfortzu handiena egingo dugu egia osoa ezagutzeko.\n5.- Oraindik konpontzear dagoen gatazkari bidezko konponbidea emateko erabateko konpromisoa dugula adierazten dugu. Gatazkaren arrazoiak eta ondorioak politikoak direnez, akordio politikoa eta demokratikoa ahalbidetuko duen konponbidea lortzeko lan egingo dugu. Elkarbizitza eta eskubide guztien onarpena eta gauzapena ahalbidetzen duen konponbidea. Konponbide politikoa euskal gizartea ordezkatzen duten eragile eta erakunde guztien artean eraiki beharko da. Gure ekarpenak etorkizun horretan du zentzua, prozesua baldintzatzeko edo haren gainean tutoretza ezartzeko asmorik gabe. Hori defendatzen dugu eta horren alde lan egingo dugu, gure ustez hori baita berme bakarra jasandako bidegabekeriak eta mina errepika ez daitezen. Akordio politikoak konponbide justua eta partekatua zehaztuko du. Ondorengo elkarbizitza demokratikoak ahalbidetuko du bakea. Horixe izan zen, ez besterik, gehien maite genituen pertsonen funtsezko nahia, eta haiek lagundu eta bultzatu gaituzte aurrerapauso hau ematen, beti bezala.\nAzkenik, estatuen biolentzia jasan eta haien eskubideak urratuak izan dituzten pertsona guztiei agiri honekin bat egiteko deia egiten diegu (www.egiarizor.org). Egia osoa ezagutzeko, deia egiten dugu herriz herri errepresioaren ondorioak eta hark eragindako kaltetu guztiak zerrendatzeko.


Segurtasun-kopia egitea garrantzitsua da – KZblog\nSegurtasun-kopia egitea garrantzitsua da\nZenbat aldiz gertatu zaigu mugikorra aldatzean bertan genituen kontaktu, aplikazio, argazki eta bideoak, Whatsappeko mezuak, etab. galdu ditugula? Agian mini SD txartelari esker zerbait berreskuratu ahal izan dugu baina, eta gainerakoa?\nGure mugikorra segurtasun-kopiak automatikoki egiteko konfiguratuta badago ez dugu inolako arazorik izango, gure Google-ko kontua arduratuko baita informazio hau guztia gordetzeaz.\nAndroid-ek gure kontuen konfigurazioaren, kontaktuen, instalatutako aplikazioen, argazkien, bideoen, jokoen aurrerapenaren… segurtasun-kopiak egin ditzake. Aukera hauek non dauden jakin beharko dugu soilik.\nAndroid-en segurtasun kopiak\nGure Android gailuak segurtasun-kopiak modu egokian egiten dituela ziurtatzeko, Ajustes-en sartu eta ondoren Copia de Seguridad atala topatuko dugu. Baliteke aukera honen kokalekua aldatzea daukagun Android bertsioaren arabera. Behin lekua topatuta segurtasun-kopiak aktibatu eta desaktibatu ahalko ditugu, informazioa zein kontutan gordeko den ikuskatu, datuen berriztatze automatikoa egin, segurtasun-kopiak zer nolako tartearekin egingo diren ikuskatu, etab.\nNola egingo dugu gure gailuaren segurtasun-kopia berreskuratzeko?\nGure gailu berria gure Google-ko kontuarekin konfiguratzen dugun momentuan bertan galdetuko digu ea gure segurtasun-kopiak berreskuratu nahi ote ditugun. Baietz esatea nahikoa izango dugu eta minutu gutxiren buruan gure informazio guztia eskuragarri izango dugu gure Smartphone berrian.\nGehiago jakin nahi al duzu zure Android gailuari edo bertan dituzun Google Aplikazioei buruz? Apunta zaitez gure Smartphoneak eta tabletak. Zure Android gailua erabiltzen ikasi eta Google Aplikazioak zure gailuetarako ikastaroetara.\nNork KZgunea| 2017-06-30T08:51:13+02:00\t2017/06/30|Informatika eta Teknologi berriak, Segurtasuna|Iruzkinik gabe


Irekia Eusko Jaurlaritza - Gobierno Vasco :: EHAA xedapena 201705525\n2264/2017 EBAZPENA, urriaren 27koa, Bilbo-Basurtu ESIko zuzendari gerentearena. Honen bidez, Rosa Izu Belloso andrea aldi baterako izendatzen da Osakidetza-Euskal osasun zerbitzuko Bilbo-Basurtu ESIko Dermatologiako zerbitzuburu mediko, lau urteko eperako eta luzatzeko aukerarekin.\nXedapenaren zenbakia: 201702264\nHurrenkenaren zenbakia: 201705525\nIkus 2017/05/18an argitaratutako 2017/01/27ko 201700252 EBAZPENA\nBilbo-Basurtu ESIko zuzendari gerentearen urtarrilaren 27ko 252/2017 Ebazpenaren bitartez, deialdia egin zen Osakidetza-Euskal osasun zerbitzuko Bilbo-Basurtu ESIko Dermatologiako zerbitzuburu mediko lanpostu bat lehiaketa bidez betetzeko.\nBalorazio Batzordeak kalifikazio-proposamena egin du aurkeztutako eskatzailearen proiektuari eta haren defentsari, merituei eta euskara-ezagutzari dagokienez; eta, horren ondorioz, izendapen-proposamena egin du. Horiek horrela, eta Rosa Izu Belloso andreak dituen ezagutza akademiko eta profesionalak kontuan hartuta, erabaki da pertsona hori bera izendatzea Osakidetza-Euskal osasun zerbitzuko Bilbo-Basurtu ESIko Dermatologiako zerbitzuburu mediko.\nLehenengoa.- Rosa Izu Belloso andrea Osakidetza-Euskal osasun zerbitzuko Bilbo-Basurtu ESIko Dermatologiako zerbitzuburu mediko izendatzea aldi baterako.\nBigarrena.- Aldi baterako izendapen honek lau urteko indarraldia izango du, luzatzeko aukerarekin, Euskadiko Antolamendu Sanitarioari buruzko ekainaren 26ko 8/1997 Legearen 28. artikuluaren hirugarren arau komunean xedatutakoarekin bat etorriz; eta 2017ko azaroaren 1etik aurrera izango ditu ondorioak.\nHirugarrena.- Izendatutako pertsonak, aipatutako epea amaitutakoan, lanpostua utziko du, egoera horren luzapena onartu ezik, betiere Euskadiko Antolamendu Sanitarioari buruzko ekainaren 26ko 8/1997 Legearen 28. artikuluaren hirugarren arau komunean ezarritakoaren arabera.\nLaugarrena.- Izendapenaren indarraldia amaitu aurretik ere kargutik kendu ahal izango da, aldez aurretik kontrako espedientea dagoela, eta ekainaren 26ko 8/1997 Legearen 28. artikuluaren 6. atalean aurreikusitako lekualdatze-kausak direla medio.\nBosgarrena.- Ebazpen hau interesdunari, eta Bilbo-Basurtu ESIko Zuzendaritza Medikoari eta Pertsonaleko Zuzendaritzari jakinaraztea.\nSeigarrena.- Ebazpen honen aurka, gora jotzeko errekurtsoa aurkeztu ahal izango zaio Osakidetza-Euskal osasun zerbitzuko zuzendari nagusiari, hilabeteko epean, EHAAn argitaratu eta hurrengo egunetik zenbatzen hasita.\nBilbao, 2017ko urriaren 27a.


Ebanjelio Sinoptikoak | Benito Marconcini\nde Benito Marconcini\nAutor: Benito Marconcini\nBenito Marconcini 1938an jaio zen eta 1962an apaiztu. Doktorea da teologian eta Hizkuntza Klasikoetan eta lizentziatua Idazteunean. Irakasle da eta zuzendari Florentziako Ikastetxe Teologikoan. Hainbat aldizkaritan hartu du parte eta hainbat obra argitaratu ditu Bibliako liburu desberdinez. Ebanjelioek, gizon-emakume guztiengana iritsi nahi duenaren hitz direnez, gauza guztiz argia izan beharko lukete pertsona guztientzat. Are gehiago, izaera xumea eta herrikoia dutela kontuan hartzen bada. Halere, haien ezagutzan pixka bat sakondu nahi izaten denean, zera sumatzen da: arnasten dituen pentsamoldea eta darabilten lengoaia gureak ez bezalakoak direla: garbi nabari dira idatzi zirenetik igaro diren bi mila urteak. Horregatik, beharrezkoa da esku artean sarrera-liburu bat izatea, ebanjelioak irakurtzeko eta beren baitan dituzten altxor handiak argitara ateratzeko giltza eskura izatea. Asmo horixe izan du gogoan ebanjelio sinoptikoei, Mateoren, Markosen eta Lukasen araberako ebanjelioei, eskaini nahi izan dien liburu honen egileak


Berriak – 30 orrialdea\nKAMISHIBAIEN EDIZIO BERRIA\nBederatzi urte dira gure ikastetxea ikasleekin kamishibaien elaboratze proiektu batean murgilduta dagoela. Oraingoan, DBHko 4.mailako frantseseko ikasleek hartu dute parte. Legenda eta mitoetan oinarrituz, gai hauek landu dituzte: “ura eta lurra”, “urrezko orrazia”, “Pandoraren kaxa”, “Teseo eta minotauroa” eta “Perséfone edo urtaroen sortzea”. Kamishibai hauek helbide honetan eskuratu daitezke: http://ieszizurbhi.educacion.navarra.es/blogs/kamishibai/\nKategoriak: Berriak, DBH 4 Etiketak: kamishibai\nGaztelaniazko XVII Literatur lehiaketaren sari banaketa\nGaztelania eta Literatura mintegiak XVII. Literatur leihaketaren sari banaketa ospatu zen Vázquez Montalbán aretoan apirilaren 26 an. Leihaketan maila guztietako ikasleek parte hartu zuten, hiru kategoritan banaturik: A (DBHko 1. eta 2. ), B (DBHko 3. eta 4.) eta C (1. eta 2. BATXILERGOA). Irabazleei diploma bana eta Zizurko Merkatari Elkartearen txartela eman zitzaien. Kategoria […]\nKategoriak: Berriak Etiketak: certamen literario, literatur lehiaketa\nKamishibaiak Erreniega eskolan\nUrtero egiten den bezala, 2017ko maiatzaren 12an, 4. mailako ikasleak Erreniegako ikastolara joan ziren kamishibaiak aurkeztera. Heldu ginenerako Lehen Hezkuntzako 5. mailako ikasleak Ikastetxeko liburutegian zeuden gure zain, istorio berriak entzuteko irrikan. Lan bikaina egin zuten kamishibai kontalariek eta oso gustura egon ginen denok. Hemen duzue Kamishibaien blogerako lotura informazio eta argazki gehiagorekin: Kamishibai kontalariak […]\nKategoriak: Berriak, DBH 4